Американинг янги Ўрта Шарқ режасида Эроннинг роли | Najot.org\n13.09.2019 Нажот 0 коментариев Америка,Ўрта Шарқ,Эрон\nСурия қўзғолони энг оғир дамларни бошдан кечирмоқда. Бу қўзғолонни қамал қилиш шиддатли тус олди ва Америка бошчилигидаги душманлар унинг устига ҳамма томондан ёпирилиб ташланди. Америка Суриядаги бошқарув низомини ўз нуфузи остида сақлаб қолиш учун бутун макри ва жиноятини ишга солиб ҳаракат қилди. Америка Суриядаги мусулмонлар оммаси унинг бошқарувдаги малайларини рад этиб, Ислом билан бошқаришни истаётганларини кўргач бу омма иродасини синдириш учун зўравонлик сиёсатини ишга солди. Шу мақсадда Сурия режимининг одамларга зўравонлик қилишига яшил чироқ ёқиб берди. Чунки, бу қўзғолон нафақат режимга, балки Америкага ҳам қарши қўзғолон эди. Лекин бу зўравонлик қўзғолонни янада аланга олдирди. Эроннинг Сурия қўзғолонига барҳам бериш учун режим томонида туриб очиқ аралашиши ҳам фойда бермади. Режим қулашга яқин келиб қолди. Буни кўриб Америка Россия билан бу ифлос вазифани тўлиқ охирига етказиш бўйича келишув тузди. Россия «терроризмга қарши уруш» шиори остида Сурия халқини қириб ўлдиришда 160 хил янги қуролни синовдан ўтказгани ҳақида жар солиб фожир қотиллардек мақтана бошлади. Россия бу халқни ўлдириш, қувғин қилиш, вайрон қилишда ўзидан олдинги жиноятчилардан ҳам ўтиб тушди. Бу халққа қарши «терроризмга қарши уруш» шиори остида энг жирканч террорни амалга оширди. Агар Россия халқаро сиёсатни энг паст савияда тушунганида ҳам ўлим талвасасида бўлган режим учун ҳамда илиқ сувларга қадам қўйиш имконини берадиган жойни яратиш учун бир ярим миллиарддан ошиқ мусулмонларга қарши бу қадар очиқ душманлик кўринишида душманлик ботқоғига ўзини ўзи ботирмаган бўларди. Лекин халқаро сиёсатдаги калтабинлиги билан «донг таратган» Россия ҳокимлари Афғонистондаги мағлубиятидан сабоқ олишмади… Шундай қилиб Суриянинг ёрдамсиз ташлаб қўйилган қуролсиз мусулмон халқига қарши жиноят ва макр мисли кўрилмаган даражага етди.\nЭроннинг роли ҳақида айтадиган бўлсак, баъзилар бу рол хатарини камайтириб кўрсатишга қанчалик уринмасин бу рол Американинг миллатлар ўртасидаги ифлос ўйинида энг хатарли рол бўлиб қолаверади. Чунки бу рол фақат Сурияда Америкага хизмат қилиш билангина чекланиб қолмади, балки Американинг янги Ўрта Шарқ лойиҳасини бутун минтақа бўйлаб жорий қилишда ҳам Америкага хизмат қилишгача етиб борди. Эрон ролининг хатари қуйидаги икки жиҳатдан юзага келади: Биринчи жиҳат: Эрон Американинг минтақани мустамлака қилиш сиёсатида асосий қурол бўлишга рози бўлди. Иккинчи жиҳат: Эрон мусулмонларни мазҳабчилик асосида бир-бирларига қарши гижгижлаш ва сафарбар қилиш, мусулмонларни ўзаро жирканч уруш ҳолати гирдобига отиш услубини ишга солди. Жароҳати тузалмайдиган қилиб ишлаб чиқилган бу жирканч режа Эронга Америка томонидан чизиб берилди. Бундан мақсад мусулмонлар бирлигини, уларнинг юртларини парчалаб ташлаш ва Америка режаларини муваффақиятли амалга оширишдир. Чунки шундан кейин мусулмонлар учун ана шу мустамлакачилик режаларига таҳдид соладиган бирон таянч қолмайди…\nЭрон ҳозирда ўйнаётган бу рол жирканч тоифачилик заҳарини сочишга асослангандир. Эрон ўзининг қуролли тўдалардан иборат қаланғи-қасанғиларини шу заҳарни сочишга сафарбар қилди, уларни қўллаб-қувватлади, уларни бадбўй жирканч мазҳабчилик асосида гижгижлади, ўзларининг диндош биродарлари деб фараз қилинадиган инсонларга қарши бўрилар галасидек ёпирилиб ҳужум қилишни буюрди. Эрон бу билан ўлиб ётган фитнани гўридан қазиб олмоқчи бўляпти. Улар бу фитнани янгидан тирилтиришмоқчи. Уни зулм ва сохтакорлик билан Аҳли Байт мақбараларини ҳимоя қилиш деган ниқоб билан ниқоблашмоқда. Ваҳоланки Аҳли Байт ҳамма мусулмонлар учун эъзозлидир. Эрон мусулмоннинг тўкиш ҳаром бўлган қонини зўр бериб тўкиб бу билан Набий Акрам ﷺнинг\n«لَهَدْمُ الْكَعْبَةِ أَهْوَنُ عَلَى اللهِ مِنْ قَتْلِ مُسْلِمٍ»\n«Каъбанинг вайрон этилиши Аллоҳнинг наздида бир мусулмоннинг ўлдирилишидан кўра енгилроқдир» деган сўзларини деворга урмоқда. Шуниси қизиқки, бу тубан жиноятни амалга ошираётганлар ўзларини Маҳдий аскарлари деб даъво қилишмоқда. Бундан ҳам қизиғи Маҳдий уларнинг гумони бўйича келган пайтда америкаликлар уларни Исломнинг янгидан уйғонишига тўсиқ қўйишда ишга солишаётганини кўриб нима дер экан?!! Ҳолбуки Маҳдий уларнинг эътиқодлари бўйича зулм ва адолатсизликка тўлган оламни адолат ва нурга тўлғазиш учун келган бўлади… Маҳдий келиб уларнинг ана шу зулмнинг бир қисмига айланишганини, Исломнинг энг ашаддий душманлари руслар ва хитойлар билан иттифоқчи бўлишганини, америкаликлар билан ҳам – уларнинг «терроризмга қарши уруш» деган ниқоб остида Исломга қарши олиб борилаётган урушда – иттифоқчи бўлишганини кўриб нима дер экан?! Маҳдий уларнинг америкаликлар ва руслар билан биргаликда мусулмонларни қирғин қилишаётганини, мусулмонларга қарши ҳатто Ислом мусулмонларни ўзларининг душманларига ҳам қарши қилишдан бутунлай ман қиладиган жиноятларни қилишаётганини кўриб нима дер экан?! Бу жиноятларнинг барчасини нима учун қилишяпти? Ҳозирги тарих билган энг жирканч жиноятчи режимни қўллаб-қувватлаш учун шу жиноятларни қилишмоқда! Бир кофир илмоний режимни қўллаб-қувватлаш учун шу жиноятларни қилишмоқда! Эрон ҳокимлари ва уларнинг ана шу муллалари эътиқод қилаётган бу тушунча динни қандай тушуниш ўзи?! Уларнинг мана шу жиноятларга йўл очиб бераётган бу тушунчалари Исломга қандай тўғри келади ахир?! Улар қайси юз билан Роббиларига рўбарў бўла олишади ахир?! Бу ҳеч шубҳасиз уларнинг кўзларини ва қалб кўзларини кўр қилиб қўйган тарихий кек-адоватдир. Шунинг учун улар ботилнинг ёрдамчилари бўлган энг ёмон кимсалар бўлиб қолишди.\nЭрон ҳокимлари бугун амалга ошираётган жиноят кўп баравар ортиб кетган жиноятдир. У кофир илмоний баасчи режимни ҳимоя қилиш жиноятидир. Бу режим ҳокими ўзининг «илмонийликнинг энг охирги қалъаси» эканлигини очиқ айтиб мақтанган эди. У мусулмонларни фақат кек-адоватли душмангина амалга оширадиган услуб билан қирғин қилиш жиноятидир. У мусулмонларни ўз уйларидан ва шаҳарларидан кўчиб кетишга мажбур қилиб уларнинг маҳаллаларини эгаллаб олиш жиноятидир. У мусулмонларга қарши Ислом душманларига ёрдам бериш жиноятидир. У мусулмонларнинг Ислом билан бошқаришга қайтишларига тўсқинлик қилиш жиноятидир. У мусулмонларни бир-бирлари билан уруштириб қўйиш, бир-бирларига қарши қайраш, бир-бирлари билан овора қилиб қўйиш, шу орқали уларни заифлаштириш фитнасини аланга олдириш жиноятидир… У Эрондаги давлатнинг барча имкониятларини Исломга қарши сафарбар қилиш жиноятидир. Эрон ҳокимлари бу имкониятларни ўзларининг тинч фуқаролари тирикчилиги ҳисобига сарфлашмоқда. Бу жиноят Эрон мусулмон халқининг учдан биридан кўпроғини қашшоқликнинг энг қуйи даражасида яшашга маҳкум қилиб қўйди. Бу жиноятларнинг ҳеч бири ёвузликда бир-биридан асло қолишмайди… Эрон бутун минтақа бўйлаб, Суриядан тортиб Ироқ, Яман, Ливан, Кўрфазгача Америка манфаатларига хизмат қилиш учун бажаришни ўз бўйнига олган ифлос ва хатарли рол мана шудир. У энг аввало уларнинг динига қарши қаратилган, ўзларининг диндош биродарлари деб ҳисобланадиган мусулмонларга қарши қаратилган. Биз Эроннинг Яманга ёки Баҳрайнга ёки Кўрфазга аралашаётгани ҳақида сўз юритар эканмиз бу мана шу давлатлар сиёсатини ёки улардаги режимларни ҳимоя қилаётганимизни англатмайди. Чунки бу режимлар кофир ғарбга малай бўлиб, Аллоҳга, Росулига, Исломга ва мусулмонларга хиёнат қилган хоин режимлардир. Эрон режими худди шу режимлар кабидир. Шунинг учун биз бу режимлар ҳақида сўз юритар эканмиз уларнинг динга қарши эканлиги нуқтаи назаридан туриб, бу режимлар ҳокимларининг Ғарбга малай эканлиги нуқтаи назаридан туриб ва ўз мусулмон халқларига қарши туриши нуқтаи назаридан туриб сўз юритамиз.\nЭрон бажараётган бу ролнинг унга Америка томонидан юкланганлиги Американинг минтақадаги сиёсатини кузатиб борадиган ҳар қандай кузатувчига сир бўлмай қолди. Эронга бу ролни чизиб берган шу Америкадир. Эрон бу ролни бажара олиши учун Америка уни қўллаб-қувватлаб, ҳимоя қилиб келмоқда. Америка Эронга – уни террорчи давлат деган ҳужжат билан – қарши турмади. Ваҳоланки Эронинг жиноятчи, тоифачи пода-галалари Сурия, Ироқ ва Яманда қирғиннинг барча турларини амалга оширишмоқда. Бу жиноятлар Америка кафолатлашни даъво қиладиган халқаро нормалар доирасидан нарига ўтиб кетди. Америка Эрондан ҳатто террорни қўллаб-қувватловчи давлат деган ҳужжат билан ҳам ҳисоб сўрамади. Аксинча Эрондан жазо чораларини олиб ташлади ва Эроннинг Америкада музлатиб қўйилган пул жамғармаларини озод қилди. Эрон бу пулларни ўзининг мусулмонларга душманлик сиёсатида ишлатиши учун Америка бу пулларни озод қилди. Ҳатто Америка «Исроил»ни ҳам Эрон ва унинг Ливандаги Ҳизбининг Сурияда Америка манфаатларига хизмат қилиш учун бажарадиган ролига тўсиқ бўлиши мумкин бўлган ҳар қандай ҳаракатдан тийиб жиловлаб қўйди. Хулоса қилиб айтганда Эрон амалга ошираётган иш агар мусулмонлар фойдасига бўладиган холис иш бўлганида эди Америка албатта дунёни бошига кўтариб дод-вой солган бўларди ва «Исроил»ни Эронга ва унинг Сурияда жанг қилаётган Ҳизбига қарши ҳаракатланишдан бир лаҳза ҳам ман қилмаган бўларди. Аксинча Америка Эрон аралашувига ҳам сукут қилди. Эроннинг аралашуви мақсадга етказмагач Америка унинг қаторига русларнинг бевосита ҳарбий аралашувини қўшди. Русларнинг бу аралашуви халқаро курашдаги ва оламда энг биринчи давлат мақомини эгаллаш бўйича бораётган рақобатдаги энг хатарли бузилиш ҳисобланади. Шунинг учун агар русларнинг бу аралашуви Америка томонидан ҳисоб-китоб билан ишлаб чиқилмаганида ва назорат қилинмаганида эди Америка бу аралашувга асло йўл қўймаган бўларди. Америка шундай бир ишни амалга оширдики уни гильотина (бошни танадан жуда қиладиган жоди-пичоқ) деб ҳисоблаш мумкин. Америка бу «пичоқ»дан қўзғолон бошини кесишини истади. У ҳар қандай давлатни ёки ҳар қандай томонни режимга қарши жанг олиб бораётган жангчиларни ҳар қандай кучли қурол билан таъминлашдан ман қилиш ишидир. Америка бу ман қилишда бундай қуролнинг «террорчилар» қўлига тушиб қолишидан хавфсираш баҳонасини рўкач қилди. Ҳамма давлат ва ҳамма томон Американинг буйруғига бўйсунди, ундан қилча ҳам ташқарига чиқмади. Бу ман қилишга назар ташлаган киши унинг нақадар хатарли эканини кўради. Айни вақтда Америка Халқ Сафарбарлиги кучларига нисбатан Давлат ташкилотига нисбатан кўрсатган муносабатдек «террорчи» деган муносабатда бўлмади. Ваҳоланки Халқ Сафарбарлиги кучлари амалга ошираётган жиноятлар даҳшати Давлат ташкилоти амалга оширган жиноятлардан асло қолишмайди.\nҲа, шундай, Эроннинг расво режими мусулмонлар юртларидаги бошқа бошқарув режимлардан асло фарқ қилмайди. Чунки бу режимни ҳам Америка минтақани ўзининг янги Ўрта Шарқ лойиҳаси бўйича шакллантиришдаги сиёсатини амалга оширишда ишга солмоқда… Бу режим бошига эса – у мана шу ифлос вазифани бажарар экан – буюк бўлиш телбалиги миниб олмоқда. Эрон давлати бу сиёсатда асосий қурол бўлиши билан буюк бўлмоқчи. Эрон режими минтақада Америка қўлловига суянадиган биринчи мақомдаги регионал давлат бўлишни таъма қилмоқда. Эроннинг баъзи масъуллари томонидан шундай бир баёнотлар берилдики, бу баёнотлар Эрон ҳокимларини ўтмишдаги буюк империяни қайта тиклашга ҳаракат қилишда айблашга олиб келди. Эрон мана шу мақсадга эришиш учун ва айни вақтда Американинг минтақадаги сиёсатини амалга ошириш учун Америкага малайлик қилиш йўлини тутди. Шу маънодаки, Америка ўзининг минтақани қайта шакллантиришдаги очкўз истакларини амалга оширади, Эрон эса минтақа устидан ўз ҳукмронлигини ўрнатиб ўзининг империя бўлиш орзусига эришади. Шуни ҳам айтиш керакки, Эрон баъзи араб давлатларида кенг тарқалган шиаларга мурожаат қилиб уларни ўзининг мана шу лойиҳасида ишга солишга ҳаракат қилди. Бу шиаларнинг мазҳабчилик асосида ҳаракатга келиши уларни Эрон теварагида бирлаштирди. Бунга қарши Европага ва энг аввало Британияга тобе давлатлар ҳокимлари Эрон ролини ва унинг «шиа ҳилоли» режасини очиб ташлашди. Ана шу вақтдан бошлаб мазҳабчилик асосида бир-бирига қарши қайраш, гижгижлаш шиддатли тус олди. Бу гижгижлашнинг ўз қуролли тўдалари ва фазовий телеканаллари пайдо бўлди. Бу гижгижлаш оқибатида жанглар ва қурбонлар бўлди. Унга даъват қилишга ва уни озиқлантириб авж олдиришга икки тараф: Эрон ва Кўрфаз давлатлари, энг аввало Саудия бошчилик қилди. Ваҳоланки у Ислом ўта ёмон кўрадиган чақириқдир. Улуғ Пайғамбаримиз ﷺ уни бир бадбўй чақириқ деб атадилар. Унга чақираётган ҳар икки тараф ўзига Исломни ниқоб қилиб олмоқда. Ҳолбуки Ислом ундан покдир. Зеро у ақлларни қулфлаб қўядиган ва жирканч ҳайвоний ғаризалар жиҳатларини жиловсиз қўйиб юборадиган табиатдаги чақириқдир. Бунинг натижасида мусулмонлардан ҳар бири бир-бирини Ислом номи билан ўлдирадиган ва фақат мусулмонларгагина адоват қиладиган бўлиб қолади. Эрон режими мана шуни амалга ошириб беряпти. У Америка режалаштирган нарсанинг айнан ўзидир. Бу жирканч режа Америка Ироқни босиб олиб, ҳокимиятнинг тоифачилик, ирқчилик ва мазҳабчилик асосида тақсимланишини жорий қилган пайтда кўзга ташланган эди. Ана шундан кейин Америка президенти Обаманинг ўринбосари Жо Байден каби йирик Америка масъуллари томонидан Ироқни тоифачилик ва ирқчилик асосида бўлиб ташлаш мазмунидаги баёнотлар кетма-кет берилди. Эрон эса Ироқ, Сурия ва Яманда Америка унга чизиб берган ролини аниқ-ошкор ўйнади ва ҳамон ўйнамоқда. Эрон бу ролни ўйнар экан ўзидан Америка рози бўлишини, натижада ўзининг бутун минтақа бўйлаб шу ролни ўйнашига йўл очиб беришини таъма қилмоқда. Эрон ўзининг империя бўлиш орзусига эришиш учун ва эҳтимол мусулмонлар оммасидан насронийлардаги «мерос қолдирилган хато» услуби бўйича тарихий ўч олиш учун шу ролни ўйнамоқда.\nЭрон ҳокимлари аввало ўз динларига қарши ва қолаверса мусулмонларга қарши мислсиз жиноятни амалга оширишмоқда. Эрон ҳокимларининг «муллалар» эканлиги сизни алдаб қўймасин. Чунки бунда гуноҳ янада каттароқ бўлади. Бу гуноҳни улар Роббилари олдида ҳам, ўзлари бошқараётган халқлари олдида ҳам, бутун мусулмонлар олдида ҳам оқлай олишмайди. Эрон ҳокимлари амалга ошираётган жиноятлар уларни мусулмонларнинг бошқа ҳокимларининг сифати бўлиб қолган Аллоҳга, Росулига, Исломга, мусулмонларга хиёнат қилиш ва Ғарбга малай бўлиш даражасининг худди ўзига қўйиб қўймоқда. Эҳтимол уларнинг жинояти даражаси ўша бошқа ҳокимларникидан ҳам кўра юқорироқдир. Демак Эрондаги режим шундай бир режимки, мусулмонлар, айниқса Эрондаги мусулмонлар бу режимни тийиб қўйиш ва уни ўзгартиришга ҳаракат қилиш ҳақида фикр юритишлари вожиб. Жаъфарий мазҳаби тобелари бўлмиш онгли, холис уламолар ўз ҳокимларининг жиноятларига ва мусулмонлар қонига ботишларига тўсиқ қўйишлари вожиб. Бу уламолар мазҳабчилик чақириғининг хатолиги ва хатарли эканини очиб ташлашлари, Эрон ҳокимларининг минтақадаги Америка режаларини мусулмонлар қони ҳисобига ва уларнинг динни тиклаб порлоқ келажакка эришишларини барбод қилиш ҳисобига амалга ошириш учун бажараётган хиёнаткорона ролини фош қилиб ташлашлари вожиб. Зеро бу рол Аллоҳ Таоло:\nأَنْ أَقِيمُوا الدِّينَ وَلَا تَتَفَرَّقُوا فِيهِ ۚ كَبُرَ عَلَى الْمُشْرِكِينَ مَا تَدْعُوهُمْ إِلَيْهِ ۚ اللَّـهُ يَجْتَبِي إِلَيْهِ مَن يَشَاءُ وَيَهْدِي إِلَيْهِ مَن يُنِيبُ ﴿١٣﴾\n«Динни барпо қилиб, унда фирқа-фирқа бўлиб кетмаслигингизни (қонун) қилди. (Эй Муҳаммад), мушрикларга сиз даъват қилаётган нарса (яъни, ёлғиз Аллоҳга ибодат қилиш) зўр келди-оғирлик қилди» [Шўро 13]\nдеб буюраётган нарсанинг тамоман тескарисидир.\nМазҳабчиликка чақириш ҳамма мазҳаблардаги оммани ва оддий халқни алдаб-авраб ўзига жалб қилмоқда. Бу чақириққа эргашадиган тобелар ҳам пайдо бўлди. Ҳатто баъзи уламолар бу фитна оловини пуфлаб авж олдирадиган ҳам бўлишди. Мазҳабчиликка чақиришга режимлар бошчилик қилмоқда. Режимлар бу чақириққа ўзларининг моддий имкониятларини сарфламоқда ва фазовий телеканалларини сафарбар қилмоқда. Шунинг учун бу фитна худди қуриган чўпга тушган оловдек тез тарқалиб бормоқда. Бунга эса ҳар икки тарафдаги уламоларнинг сукут сақлаб туравериши асло жоиз эмас. Зеро у амри маъруф ва наҳий мункар бобидандир. Шунинг учун ана шу уламолар фақат омманигина ҳақ йўлга даъват қилибгина қолмай балки ўзларига ўхшаган уламоларни ҳам ҳақ йўлга даъват қилишлари вожиб. Мавжуд бошқарувни ўзгартириш учун биргаликда жамоий ҳаракат қилиш зарур.\nҲа, шундай. Мусулмонлар азият чекаётган бу бузуқ вазиятни ўзгартириш учун бир онгли, холис, жамоий ҳаракат олиб бориш зарур. Бу эса фақат ҳамма мусулмонларни бирлаштирадиган рошид Халифаликни тиклаш билангина бўлади. Халифалик ҳамма мусулмонларни Роббиларига итоат қилиш, ўз динларини қоим қилиш ва бу динни Америка, Россия, Хитой устидан, барча кофирлар ва мушриклар истамаса-да барча динлар устидан ғолиб қилишдан иборат битта мақсад асосида бирлаштиради. Бу эса Аллоҳ изни ила, Аллоҳ ёрдами ила ва Аллоҳ тавфиқи ва мадади ила албатта бўлади…\nЭй, Эрондаги мусулмонлар, хусусан уларнинг холис уламолари:\nЭрон ҳокимларининг муллалар эканлиги сизни алдаб қўймасин. Чунки улар маъсум эмас. Шунинг учун сизлардан шаръан талаб қилинадиган иш динга хилоф иш тутаётган бу ҳокимларга қарши туришингиздир. Улар сизларга мусулмонларни ўлдиришни буюраётган пайтда сизлар уларга қарши туришингиз вожиб. Ухлаб ётган фитнани уйғотишга тортилиб кетишни асло қабул қилманг. Чунки Аллоҳ фитнани уйғотадиган кимсани лаънатлайди. Кимнинг гувоҳлигида фитна юз берса ва у бу фитнани инкор қилса (яъни бу мункардан қайтарса) унга гувоҳ бўлмагандек бўлади, ким бу фитнани маъқуллайдиган бўлса унга гувоҳ бўлмаса ҳам гувоҳ бўлгандек бўлади.\nАнави ҳокимлар бу фитна орқали сизларни жаҳаннамга тортиб кетмоқчи бўляпти. Шундай экан уларга асло итоат қилманг. Сизлар билмаган эканмиз деб ўзингизни узрли қилиб кўрсатолмайсиз. Ахир бир мусулмонга қарши қилич кўтариб чиқиб уни ўлдирадиган мусулмон узрли бўладими?!!\nУламоларингиз позицияси омма позициясидан ҳам кўра хатарлироқ ва Аллоҳ олдида жавобгарлиги янада қаттиқроқдир. Холис уламо бўладими, холис эмасми, ҳеч фарқсиз Аллоҳ ҳузурида ана шундай қаттиқ жавобгарликка тортилади. Холис бўлмаганлари жаҳаннам эшикларига чақирувчилар бўлади. Ким уларнинг чақириғини қабул қилса уни жаҳаннамга улоқтиради. Холис уламоларнинг ажру мукофоти эса шаҳидлар саййиди Ҳамза ажридек бўлади. Улар адолатсиз султон ҳузурида ҳақ сўзни айтадиган киши ажрига эга бўладилар. Бу эса Улуғ Пайғамбаримиз ﷺнинг:\n«سَيِّدُ الشُّهَدَاءِ حَمْزَةُ بْنُ عَبْدِ الْمُطَّلِبِ وَرَجُلٌ قَامَ إِلَى إِمَامٍ جَائِرٍ فَأْمَرَهُ وَنَهَاهُ فَقَتَلَهُ»\n«Шаҳидлар саййиди Ҳамза ибн Абдулмуттолиб ҳамда золим ҳокимнинг олдига бориб, уни (маъруфга) буюриб, (мункардан) қайтарган, натижада ўша золим ҳоким томонидан қатл қилинган кишидир», деган сўзларининг тасдиғидир.\nБу сўзлар мусулмонларнинг фақат бир тоифасигагина йўлланмаяпти, аксинча барча мусулмонларга йўлланмоқда. Шояд бу яхшилик даъватига барча мусулмонлар, уламолар ҳам, омма халқ ҳам қўшилиб, рошид Халифаликни тиклаш теварагида бирлашса деган умидда шу сўзлар йўлланмоқда. Зеро Халифалик бўлса Ислом ва унинг аҳли азиз, куфр ва унинг аҳли эса хор бўлади. Аллоҳ Таоло Оли Имрон сурасида бундай деди:\n«103. Ва барчангиз Аллоҳнинг арқонига (Қуръонга) боғланингиз ва бўлинмангиз! Ҳамда Аллоҳнинг сизларга берган неъматини эсланг: бир-бирингизга душман бўлган пайтларингизда дилларингизни ошно қилиб қўйди-ю, сизлар Унинг неъмати сабаб биродарларга айландингиз. Ва дўзах чоҳининг ёқасида турган эдингиз, сизларни ундан халос қилди. Ҳақ йўлни топишингиз учун Аллоҳ сизларга ўз оятларини мана шундай баён қилади. 104. Ораларингиздан маъруфга буюриб, мункардан қайтарадиган бир жамоат бўлсин. Ана ўшалар нажот топгувчилардир. 105. Аниқ ҳужжатлар келганидан кейин бўлиниб кетган ва бир-бирлари билан ихтилоф қилиб, талашиб-тортишган кимсалар каби бўлмангиз! Ана ундайлар учун улуғ азоб бордир. 106. (Қиёмат) кунида (мўминларнинг) юзлари оқ бўлур, (кофирларнинг) юзлари қора бўлур. Энди юзлари қора бўлган кимсаларга: «Имон келтиргандан кейин яна диндан чиқдингизми? Бас, кофир бўлганингиз касофатига мана бу азобни тотиб кўрингиз», дейилур. 107. Юзлари оқ бўлган зотлар эса Аллоҳнинг раҳмати (жаннати)да бўлиб, ўша жойда абадий қолажаклар. 108. Булар Аллоҳнинг оятларидир. Сизга уларни ҳақ-рост тиловат қилмоқдамиз. Аллоҳ барча оламларга (яъни ҳеч кимга) зулм қилишни истамас» [Оли Имрон 103-108]\n← Суриядаги қочқинлар лагерида яна 575 нафар тожикистон фуқароси бор\nЎзбекистон Туркий тилли давлатлар кенгашига аъзо бўлишга қарор қилди →\nСуриядаги қочқинлар лагерида яна 575 нафар тожикистон фуқароси бор Тожикистон...


Қирғизистон ЕОИИ давлатларига сабзавот экспортини оширади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚирғизистон ЕОИИ давлатларига сабзавот экспортини оширади\nҚирғизистон фермерлари Евроосиё Иқтисодий Иттифоқи давлатларига экспортни оширяпти. Чу вилоятида етиштирилган сабзавотлар ЕОИИга кўп йилдан буён тонналаб жўнатилади. Фермерлар карам, бақлажон, булғор қалампири, помидорга кўпроқ эътибор беради. Бу маҳсулотлар ҳамиша харидорини топади, дейди улар.\nПАЗИЛ РАВШАНОВ, ФЕРМЕР, ЧУ ВИЛОЯТИНИНГ МАЙСК ҚИШЛОҒИДАН /ҚИРҒИЗИСТОН/:\n- Бу помидор нави «новичок» деб аталади. Ҳосилнинг бир қисмини Қора-Болтадаги заводга ўтказамиз, қолганини Россия, Қозоғистон, Тожикистонга экспорт қиламиз. Бу помидорларнинг эти қалин, шаклини яхши сақлайди ва узоқ йўлга жуда чидамли, улар консервалаш ва шарбат олиш учун ҳам ишлатилади.\nЖани-Пахта округи сабзавот етиштириш бўйича Қирғизистонда пешқадам. Ҳосилнинг кўп қисми экспортга – Россия, Арменистон, шунингдек, қўшни Тожикистон, Қозоғистон ва Ўзбекистонга юборилади. Ўтган йили маҳаллий фермерлар бошқа давлатларга 10 минг тонна атрофида маҳсулот юборди, бу эса сабзавот экспорти умумий ҳажмининг еттидан бир қисми, дегани. Бу сафар фермерлар янада кўпроқ ҳосил кутяпти.\nэкспортСАБЗАВОТЕвроосиё Иқтисодий иттифоқиҚирғизистон\nҚозоғистонда енгил саноат ишлаб чиқарилиши ошмоқда\nҚозоғистон ва Жанубий Корея товар айланмасини оширишни кўзлаган\nБутунжаҳон банки ва Қишлоқ хўжалиги вазирлиги янги лойиҳани амалга оширади\nНур-Султон шаҳрида биринчи Қозоғистон-Италия форуми бўлиб ўтди\nRegional Focus. 21.11.2019\nПойтахтда «Seedstars Summit 2020» учун стартаплар сараланмоқда\n«Буюк Даштнинг ёшлиги» кўргазмаси\n«Астана Опера»да «Коппелия» асари премьераси


Rost24 - Антикоррупция агентлиги биносини 12,6 миллиард сўмга таъмирлатмоқда\nФаолиятини бошлаганига бир йил бўлаётган Коррупцияга қарши курашиш агентлиги биносида таъмирлаш ишлари олиб борилмоқда. Агентликнинг rost24.uz га маълум қилишича бино таъмирига 12,6 миллиард сўм сарфланади.\nҲукуматнинг 2020 йил сентябрь ойидаги тегишли фармойишига биноан, тугатилган “Ўзпахтасаноат” акционерлик жамиятига тегишли бино ва иншоотлар Коррупцияга қарши курашиш агентлигига оператив бошқарув ҳуқуқи билан берилган эди.\nУшбу бино Тошкент шаҳар, Яккасарой тумани, Ш.Руставели кўчаси, 8-а-уйда жойлашган.\nБинони таъмирлатиш буюртмаси Тошкент шаҳар ҳокимлиги ҳузуридаги ягона инжиниринг компанияси томонидан берилган. Бажарувчи корхона сифатида “TREST-5” МЧЖ, лойиҳаловчи ташкилот эса “Оriginal proekt” МЧЖлардир.\nАгентлик маълумотига кўра, коррупцияга қарши курашиш агентлигига объектларни лойиҳалаштириш, қуриш (реконструкция қилиш) ва жиҳозлаш учун давлат бюджетидан маблағ ажратилиши белгиланган.\nШунга мувофиқ, агентлик биносини реконструкция қилиш учун “Тошкент шаҳар ҳокимлиги ҳузуридаги ягона буюртмачи хизмати инжинеринг компанияси” буюртмачи этиб белгиланган бўлиб, ажратилган маблағларни ва реконструкция ишларини буюртмачи тасарруф этмоқда. Буюртмачи томонидан қонунчиликда белгиланган тартиблар асосида Агентлик биносида қурилиш-реконструкция ишларини амалга ошириш учун тендер эълон қилинган. Лойиҳачилар томонидан қурилиш умумий қиймати 15 миллиард сўм деб баҳоланган.\nБугунги кунда тендер натижаларига кўра ғолиб бўлган қурилиш компанияси томонидан Агентлик биноси реконструкция қилинмоқда. Қурилиш баҳоси 12,6 миллиард сўм.\nЭслатма: Ўзбекистон Республикаси Президентининг 2020 йил 29 июндаги «Ўзбекистон Республикасида коррупцияга қарши курашиш тизимини такомиллаштириш бўйича қўшимча чора-тадбирлар тўғрисида»ги ПФ-6013-сон Фармонига биноан Коррупцияга қарши курашиш агентлтги тузилган эди.\nТег: Антикоррупция бюджет Қурилиш\nYangilangan binoda tashkilotning samaradorligi oshib ketsa kerak-da.\nСаломалекум .мени саволим шундай .шу антикарупсияга Карши курашиш буйича маълумот берсак бажарадими ё факат реклама ми .чунки кулимга веса исбот дали бор лекин кайси жойга мурожиат килсамам ижро кимайди яне корупция булган ишни ёпияпти .чунки узлариям манфиатдор


Пиоли: Бу пенальти эмасди\n“Милан” бош мураббийи Стефано Пиоли Италия кубоги ярим финал доирасида “Ювентус”га қарши ўйиндан сўнг бош ҳакам Паоло Валерининг ишига баҳо берди.\n“Мен йигитларимга майдонни афсусланмасдан тарк этишлари мумкинлигини айтдим. Улар ҳеч нарсадан афсусланмасликлари керак деб ҳисоблайман. Бизда ғалаба қозониш учун имконият бор эди, аммо бу бор йўғи биринчи ўйин ва биз жавоб учрашувида яхшироқ ўйнашга ҳаракат қиламиз.\nПенальтига келсак, биринчи ўринда мени жаҳлим чиқди, чунки бу вазиятдан олдин Ибрагимовичга нисбатан қўполлик бўлган эди.\nШунингдек “Кальяри” – “Брешия” учрашувида ҳудди бизникига ўхшаган вазият содир бўлди ва ўшанда ҳакам пеналтини бекор қилган эди, чунки футболчи тўпни кўрмаган эди.\nБу эпизод бизникидан қандай фарқ қилади билмайман, аҳир Калабрия тўпни кўрмади. Альберто Черри (“Кальяри”футболчиси) ўша вақтда сакради ва қўлини олиб қочолмади, сакраганда қўллардан фойдаланилади ҳакам вазиятни тўғри баҳолай олмади”, - дейди Пиоли.\n1.000.000 сўмгача бонусни қўлга киритинг!\n“Рома”нинг икки футболчиси жароҳат олди\nМанжукич фаолиятини қаерда давом эттириши маълум\n"Интер" ва "Милан" клублари "Рома"нинг ўлжасини илиб кетмоқчи


Бозорга раҳбар тайинлаш можароси\nфеврал 19, 2004\nФирдавс Қарши буюм бозори вилоятдаги энг йирик ва марказий бозорлардан ҳисобланади. Унинг акциядорлик жамиятига айлантирилганига ҳам анча йил бўлган.\nМаълумотларга кўра, бозорнинг 51 фоиз акцияси давлатга тегишлидир. Қолган қисми эса хусусий шахслар қўлида. Тижоратчиларнинг айтишича, сўнгги вақтларда бозор раҳбарлари ишни эплай олмади, деган баҳона билан тез-тез алмаштирилмоқда. Шу кунларда Қарши шаҳри ҳокимлиги акциядорлик жамиятга янги раҳбар тайинлаш ҳаракатига тушиб қолган.\nТижоратчилар шаҳар маъмурлари бозорга раҳбар тайинлашда ўзлари билан ҳисоблашилмаётганидан норози эканини таъкидламоқда.\n“Бизда ҳам бозорнинг 49 фоиз акцияси бор. Янги раҳбар билан бевосита биз билан ишлайди. Шунинг учун акциядорлик жамиятига тасодифий одамларнинг раисликка тайинланишига қаршимиз”, деди тижоратчи Манзура Ҳасанова.\nГулбаҳор исмли савдогар аёл бозорда айни пайтда 1200 нафар тадбиркор фаолият кўрсатиши, маъмурлар бозорда 803 кишилик жой қолдирилиши, қолганлар эса бу ерда савдо қилишдан маҳрум этилиши билдирганини таъкидлади. Унинг айтишича, тадбиркорлар акциядорлар орасидан ўзлари маъқул кўрган кишини раисликка сайлашни истайди. Акциядорлар қимматбаҳо қоғозлар учун пул тўлаган бўлса-да, дивидент у ёқда турсин, ҳатто акциянинг ўзини ҳам қўлга олмаган.\nҚарши шаҳри ҳокимлиги мутахассиси Зариф Зойировнинг таъкидлашича, бозорга янги раҳбар тайинлаш тўғрисида ҳозирча қатьий қарорга келинмаган. Раҳбар тайинлашда, албатта, тижоратчиларнинг таклифлари ҳам инобатга олинади, деди у.


Назорат яна қароқчиларда « Ўзбекистон Халқ Ҳаракати\n“Озодлик” радиосининг хабар беришича, Божхона қўмитаси Навоий аэропортига келаëтган халқаро курьерлик жўнатмалари – шахсий фойдаланиш учун юбориладиган ва божга тортилмайдиган юкларни расмийлаштиришни Тошкентга кўчирди.\nОзодлик билан суҳбатда тадбиркорлар¸ хусусан¸ карго соҳаси мутасаддилари¸ ўтган йилга қадар аввалги президент оиласига қарашли бўлиб келган бу бизнеснинг яна “Ўзбекистон 1-оиласига алоқадор шахслар назоратига ўтаëтганини” иддао қилди.\nОзодликнинг бу ўзгаришга изоҳ сўраб қилган мурожаатига Божхона қўмитаси матбуот хизмати “бу масала бўйича шуғулланаяпмиз, сайтимизда ҳам ёритмоқчимиз албатта”¸ деган жавоб йўллади.\nОзодлик сўрови ортидан қўмита сайтида пайдо бўлган баëнотда¸ бу ўзгаришнинг “қўшимча қулайликлар яратиш мақсадида” вақтинча Тошкентга кўчирилгани айтилди.\nПрезидент қарори битта буйруқ билан тўхтатилди…\nСПТ Почта МЧЖси раҳбари “буйруғи”нинг Озодликка юборилган нусхаси.\n“Божхона қўмитаси Тошкент шаҳар бошқармасининг “Бош почтамт” ташқи иқтисодий фаолият божхона пости раҳбари Шерзод Бакиев. СПТ Почта МЧЖси билан аренда келишувини шу одам қилган¸ билишимизча. Юкларни расмийлаштириш нега Навоийдан Тошкентга кўчди¸ десак¸ очиқчасига¸ “қопларда юк жўнатиш …… акангга ëқмаяпти¸ саволингни унинг ўзига бер”¸ деди. Ўзбекистонга келаëтган жўнатмаларни расмийлаштириш бита ана шу Бакиевнинг қўлига топширилди. Сабаби¸ монополистлар ўз манфаатини ҳимоя қилишни шу одамга ишониб топширган”¸ деди Озодлик гаплашган тадбиркорлар.\nОзодлик ҳозирча бу иддаоларга Шерзод Бакиевдан муносабат ола олмади – кун давомида бу божхона расмийси қўнғироқларга жавоб бермади.\nНавоийга юборилган халқаро курьерлик жўнатмаларини расмийлаштиришнинг бу ердан Тошкентга кўчиртилгани ҳақида Озодликка хабар юборган тадбиркорлар бу бизнеснинг монополияга айланаëтганини қайта-қайта таъкидлади.\n“Турк ҳаво йўллари каргоси ҳафтасига уч марта Навоийга учади. Ҳозир Туркияда тахминан юз минглаб ўзбекистонлик меҳнат муҳожири ишлаб юрипти. Уларнинг ҳаммаси уйига почта орқали кийим-кечак¸ рўзғор буюмлари юборади. Ҳафтасига Навоийга 60 тонна юк кетаяпти. Бу миллионлаб долларлик бизнес. Тижорий карго бунга кирмайди. Ана шу юк оқимини фақат битта қўлга олишмоқчи”¸ дейди халқаро курьерлик жўнатмалари юборувчи ширкат эгаларидан бири.\nОзодлик суҳбатлашган тадбиркорлар бир-биридан мустақил равишда халқаро курьерлик жўнатмалари оқимининг “жорий биринчи оила аъзолари назоратига ўтаëтганини” иддао қилди. Озодлик ҳозирча бу иддаоларни тасдиқлаш имконига эга эмас.\nБу сўровга ҳозирча “бу масала бўйича шуғулланаяпмиз, сайтимизда ҳам ёритмоқчимиз¸ албатта” деган жавоб келди.\nОзодлик сўровидан сўнг Божхона қўмитас расмий сайтида “Курьерлик жўнатмаларига доир”деб номланган баëнот эълон қилинди.\nУнда айтилишича¸ “Навоий халқаро аэропорти биносида божхона назоратини амалга ошириш учун етарли шароитлар яратилмаганлиги сабабли, ташқи иқтисодий фаолият қатнашчиларига кўплаб ноқулайликларни келтириб чиқарган”.\nШу боис¸ “Навоий” халқаро аэропорти орқали халқаро курьерлик жўнатмаларини қабул қилаётган жисмоний ва юридик шахсларнинг аксарияти Тошкент шаҳрида фаолият юритишини инобатга олган ҳолда уларга қўшимча қулайликлар яратиш мақсадида Навоий халқаро аэропортига келиб тушаётган халқаро курьерлик жўнатмаларининг божхона назорати ва расмийлаштируви вақтинча Тошкент шаҳар божхона бошқармасининг “Бош почтамп” ташқи иқтисодий фаолият божхона постида амалга ошириш”га ўтилган.


Мажбурий қоғоз пул низомига амал қилувчи давлатларда алмашиниш баҳоси\nОлтин ва кумуш низомига амал қилувчи давлатларда алмашиниш баҳоси\nАл-Ваъй гуруҳи Нажоҳ ва Араб-Америка университетида талабаларни аёл эркинлиги чақириқлари ҳамда феминистик ташкилотлар хатаридан огоҳлантирди\nПокистон режими босиб олинган Кашмир мусулмонларига хиёнат қилишда давом этмоқда\nФаластин режими Ислом душманлари программасини ижро қилиш билан аёлларни бузишга, «CEDAW» конвенциясини татбиқ қилиш билан эса, оилаларни вайрон қилишга зўр бериб ҳаракат қилмоқда\nАҚШ қўшинлари орасида ўз жонига қасд қилаётганлар сони ортмоқда\nБақура ва Ғамр мусулмонларнинг босиб олинган ҳуқуқидир\nМарокаш режими яҳудий вужудига бирор кун қарши бўлганми?!\nҲазрати Умар бир от сотиб олди. Уни синаб кўриш учун бир одамга берди. Синалаётган от югурган маҳалда қоқилиб, шикастланди. Ҳазрати Умар отни эгасига қайтармоқчи бўлди, чунки савдолашилаётганда «ёқмаса олмайсиз» деган келишув бор эди. Лекин отнинг эгаси унамади:\n– Мен отни берганимда, у соппа-соғ эди, — деди. Икковлари ўртасида тортишув юзага келгани боис кимдир масалани ҳал қилиб бериши керак эди.\n– Майли, ўртадаги масалани ҳал қилишга одам тайинлай қол. От эгаси бу таклифни бажону дил қабул қилди.\n– Мен ироқлик Шурайҳнинг ҳукм чиқаришини истайман.\n– Агар сотган одам синашга рози бўлиб, воқеалар ривожи шундай тус олган бўлса, унда унинг даъво қилишга ҳаққи йўқ. От унинг рухсатисиз синаб кўрилган бўлса, унда зарарни қоплаш харидорнинг бўйнига тушади, яъни отни қайтаролмайди, — деб ҳукм чиқарди.\nҲазрати Умар Шурайҳнинг адолат мезонларига риоя қилиб, ҳар икки тарафни ҳам тинглаб, ҳаққоний ҳукм чиқаришига эътибор берди ва унинг бу ҳатти-ҳаракатини олқишлади. Шурайҳ ҳукм чиқариб бўлгандан кейин халифа ўзини танитди ва:\n– Сен мен излаган одам экансан. Сени Куфага қози қилиб тайинлайман. Дарҳол вазифангга кириш, — деди. (Мавлоно Шиблий, "Асри саодат")\nШурайҳ вақтни ўтказмасдан ишга киришди. У бу вазифани эллик уч йил бажарди. Шу давр мобайнида тўлиқ ишончга сазовор бўлди, чунки адолат чизиғидан бир қадам ҳам нари хатламади. Қариб қолгани туфайли ишдан бўшамоқчилигини айтганда, ёши юздан ошиб қолган эди. Ҳажжож унинг истеъфосини қабул қилди. Шурайҳ сўнгги кунларини дам олиб ўтказди. У жуда ақлли, ўта ростгўй ва одобли инсон эди. Ҳазрати Али унга: «Сен арабларнинг энг яхши қозисисан», деганида муболаға қилмаган эди. (Мавлоно Шиблий, "Асри саодат")\nИслом адолатини ўрнатишда унинг ҳам ўзига яраша ўрни бор эди.\nҲазрати Умар бозор ва савдо расталарини ҳам қаттиқ назорат остига олди. Катта нарх қўйиб сотиш, тарозидан уриб қолиш ва бошқа нохушликларнинг олдини олиш мақсадида Абдуллоҳ ибн Утбани муҳтасиб (назоратчи) қилиб тайинлади. Абдуллоҳ бу вазифадан ташқари, шахс ва жамият ҳуқуқларини назорат қилиш мақсадида шаҳарни тез-тез тафтиш ҳам қиларди. Масалан, давлат ва жамиятга оид ернинг бир одам томонидан эгалланишига қарши турар, ҳайвонига кўтаролмайдиган юкни ортган ёки бешафқат калтаклаганларга танбеҳ берар, мабодо гапи ўтмаса, Ҳазрати Умарга мурожаат қилиб, ҳақиқатни қарор топтирар эди.\nСаҳобалар ҳаётидан лавҳалар Саҳобалар ҳаётидан лавҳалар Саҳобалар ҳаётидан лавҳалар Саҳобалар ҳаётидан лавҳалар\n«Ал-Ваъй» журнали гуруҳи Ғазодаги Исломий университетда бир қатор тадбирларни уюштирди


WhatsApp Пахтакор: "Битта машина 100 теримчи ўрнини босади"\n20 январ 2022, Тошкент вақти: 16:42\n19 сентябр куни Озодликка теримчи-муштарий йўллаган видео.\nОзодликка кўрган-кечирганларини ёзаётган муштарийлардан видео ва фотоблоглар ҳам кела бошлади. Улардан бирида Ўзбекистонда ишлаб чиқарилган пахта терим машиналари акс этган. Шу боис, Озодлик Ўзбекистонда йиғилаётган янги машиналар ҳақида маълумот йиғишга уринди. Янгиликларни “WhatsApp Пахтакор” блогида ўқиб боринг! WhatsApp + 420 608 549 460\nОзодликка Ўзбекистонда шитоб билан бораётган пахта йиғим-терими ҳақида кузатувлари, гувоҳи бўлган воқеа-ҳодисалар ҳақида ёзаётган муштарийлардан келган қисқагина видеода Тошкент трактор заводида терилаётган янги МХ-1,8 русумидаги терим машиналари акс этган.\n Ўзбекистонлик мутахассислар ўз вақтида мамлакатда "қўл меҳнатига барҳам берувчи восита" сифатида баҳолаган терим машиналари бу йилги йиғим-терим мавсумида пахта далаларига солинди.\nТурли вилоятларда бу тракторларни кўраётган ишчи-талаба-теримчилар Озодликка йўллаган блогларида Ўзбекистон президентининг севимли иборасини қўллаган ҳолда: "Пахта терадиган комбайнни кўпайтиринглар, барака топкурлар!" деб ёзмоқдалар.\nПахта терими авжига чиқаётган кунларда шаҳардаги иссиқ ётоғидан бараклардаги чанг босган ўринларга тушиб қолаётган мажбурий-ихтиёрий ҳашарчиларни ўйлантирган бу саволларга Озодлик топган жавобни ҳавола қилмоқчимиз.\nДемак, Тошкент трактор заводида 2013 йил ичида бундай комбайнлардан 220 дона ишлаб чиқариш режалаштирилган.\nБу ҳақда Тошкент трактор заводининг конструкторлик бюроси раҳбари Исроил Усмонов Озодликка берган интервьюсида айтган эди.\nИсроил Усмоновга кўра, бу терим машинасининг бункери олдингилари билан бир хил, яъни 800 килограмм пахта сиғади. Бу трактор Тошкентнинг Чиноз, Сирдарёнинг Сайхунобод туманларида муваффақиятли синовдан ўтган.\nТрактор модели устида ишлаган конструктор Исроил Усмонов фикрича, агар ишлаб чиқарилиши тўлиқ йўлга қўйилса, айнан шу комбайнлар ҳар йили кузда пахта пайкалларида азоб тортадиган ўзбекистонликларнинг мажбурий меҳнатига чек қўйиши мумкин.\n- Мен ўзим Чинозда кузатдим. Ярим кун давомида теримчилар икки прицепни тўлдиришди, энди у икки тоннадан 4 тонна бўлиши мумкин. Теримчилар 50-80 та бор эди, шекилли. Лекин иккита терим машинаси бир ярим соат ичида худди шундай 2 та прицепни тўлдириб ташлади. Бунда икки одам ишлади, вақт кам кетди ва ўшанча одамни ишини қилди. Бу фермерга ҳар томондан қулай бўлади, - деган эди Тошкент трактор заводининг конструкторлик бюроси раҳбари Исроил Усмонов.\nКонструкторларнинг айтишича, бу машинанинг биттаси 100 теримчи терган пахтани теради. Бир соат тўхтамай ишлаганда, ярим гектар майдондаги пахтани териб олади.\nТошкент трактор заводи ҳозир бир йилда бундай машиналардан бир неча юзини ишлаб чиқармоқда.\nАммо, етарли маблағ ажратилса, ҳозирги ҳудудий имкониятлари билан бу завод йилига бир неча минг дона машина чиқариши мумкин.\nБу тракторнинг энг муҳим жиҳати шундаки, у икки қисмдан иборат. Яъни, пахта бункери алоҳида, тракторнинг ўзи алоҳида. Фермер йил давмида тракторни ишлатади, куз келганда бункерни олиб олади, тамом.\nВа ниҳоат, нархи. Тошкент трактор заводи экспедиторларидан бирининг Озодликка айтишича, терим агрегатининг нархи 62 миллион 100 минг сўм, трактори билан эса 110 миллион сўм.\nПахтани қўл билан териш қачон тугайди?\nБу шу кунда ҳамманинг юрагини сиқиб турган савол.\nҲамма томонидан елвизак уриб, туну-кун захда яшаётган, бу ҳам етмагандай макарону карам шўрва ичиб ичи ҳам, таши ҳам ғулдираб юрган ҳашарчи теримчиларнинг дарди дунёси акс этган бу саволнинг жавоби қаерлардадир бор, табиий.\nҚаерлардадир, деганимиз сабаби бу савол жавобига масъул Ўзбекистон ҳукумати бу борада лом-мим деётгани йўқ.\nОммага берилаётган расмий ҳисоботларда Ўзбекистондаги бугунги пахта майдонининг аниқ ҳажми ҳам акс этмаган.\nЛекин, у ер-бу ердан ковлаштириб топганимиз расмий ҳисоботлардаги рақамлардан тахиминан 1 миллион гектардан ортиқ майдонга пахта экилаётгандииир, деган хулосага келдик.\nХуллас, бугун тилга олганимиз ва имконимиз қадар ўрганганимиз МХ-1,8 русумидаги терим машинасининг бир донаси 2 соатда 1 гектар майдондаги пахтани териб олиши мумкин экан.\n2 соатда 1 гектар майдондаги пахтани қўлда териш учун камида 80 моҳир теримчи, 100 виждонли теримчи керак.\nАгар бу теримчилар мактаб ўқувчилари бўлса, тепасида ўқитувчиси дўқлаб турган 300 нафарча ўқувчи керакдир-ов?!\nХуллас, бу ҳали анча хом бўлган хомчёт ва уни аниқлаштириш сизнинг ихтиёрингизда...\nЎқиганингиз, Озодлик мухбирининг “WhatsApp Пахтакор”га ёзган блоги ва бу блогда тилга олинган маълумотлар учун Озодлик таҳририяти масъул эмас!\nМарҳамат, сиз ҳам блог ёзинг, Ўзбекистон пахтазорларидаги воқеъликни аниқ, холис ва ўз вақтида ёритишда Озодлик билан ҳамкорлик қилинг!


Жасур Матчанов МОҚдан кетди\n17 июля, 2019, 18:10\nЙиғилиш кун тартибидан биргина масала ўрин олди. У ҳам бўлса 2018 йил январь ойидан буён Миллий олимпия қўмитаси Бош котиби лавозимида ишлаб келган Жасур Матчановнинг ўз ҳохишига кўра ёзган аризасини кўриб чиқишдан иборат эди. Бош Ассамблея аъзолари Ж.Матчановнинг истеъфосини бир овоздан қабул қилишди ва Жасур Матякубович Ўзбекистон Миллий олимпия қўмитаси Бош котиби лавозимидан озод этилди.\nШунингдек, Жасур Матякубович ўтган йили Аргентина пойтахти Буэнос-Айресда ўтказилган III ёзги ўсмирлар Олимпия ўйинларида Ўзбекистон делегациясига раҳбарлик қилди. Айнан мазкур мусобақада Ўзбекистон делегацияси ўсмирлар Олимпия ўйинларидаги ўзининг энг яхши натижасини қайд этди.


Абдулла Орипов. Кўнгил калити (1980) — www.ziyouz.uz\nБош саҳифа МатбуотСовет даври матбуотиАбдулла Орипов. Кўнгил калити (1980)\nАсрлар давомида сайқал топган санъатимиз бор. Биз инсон фаолиятининг турли-туман соҳаларида Ер юзи халқларидан ибрату ўрнак олишимиз мумкиндир. Аммо, адабиёт ва мусиқа соҳасида шундай улуғвор ҳамда нафис меросимиз борки, бу салтанат бизнинг шуҳратимизни абадул-абад таъминлайди. Мана шу соҳада Шарқнинг қиёси йўқ, мана шу соҳада Шарқ устозлик даъво қилиши мумкин. Мерос, албатта, мерос. Ҳаёт тинимсиз ҳаракат қилиб бормоқда, авлодлар шуурида янги-янги қатламлар очилаётир. Жумладан, қўшиқчиликда ҳам давр белгилари, XX аср оҳанглари пайдо бўлмоқда. Бу қонуний бир ҳолдир. Мен шу кунги қўшиқлар ҳақида бир-икки калима сўз айтмоқчиман.\nЯхши қўшиқ дилга малҳам бўлади, у кўнгил калитидир. Бунга заррача ҳам шубҳа йўқ. Яхши қўшиқ, яхши музика тинглаганда киши ўзини мутлақо бошқа оламда ҳис этади, хунук ҳодисалар, аянч хотиралар дилдан бир зум тумандек кўтарилади. Айниқса, киши кўз олдига манзараларни келтирувчи қўшиқлар менга жуда ёқади. Бепоён кенгликлар, турналарнинг чўзиқ ва ҳасратли нидолари… булар бари қўшиқлардир, булар бари табиатнинг улуғвор уйғунлигидан таралган садолардир. Яхши қўшиқлар ҳамиша яратилган. Улар консерватория ва нота ёзувидан кўра анча қадимийрокдир. Муҳит, айниқса, шаҳар шароити — кишини шундай бир аҳволга солиб қўйганки, эртадан то кечгача — хоҳлайсизми, йўқми, аллақанча товушларни, ғалати садоларни эшитишга мажбурсиз. Радио ва телевидение муомалада турган экан, яхши қўшиқлар баробарида ўртачасини ҳам, афсуски, ниҳоятда ғариб қўшиқларни ҳам гоҳида беихтиёр тинглаймиз.\nҒариб қўшиқлар! Уларни тингловчиларга менинг дилдилдан раҳмим келади. Чунки бундай қўшиқлар ўзининг чучмал оҳанги, пойма-пой сўзлари билан асабларни беомон арралайди, миллионлаб тингловчиларни бир нафас бўлса ҳам ғоят ноқулай аҳволга солиб қўяди, дидсиз, фаросатсиз ашулачининг дастидан дод дегинг, дунёдан бош олиб чиқиб кетгинг келади. Хўш, ашуланинг шеърини ёзган шоир назмбоз товламачи экан, унинг мусиқасини ёзган бастакор аллақандай оҳангфуруш экан, ижрочи без теришдан бошқа ишга ярамайдиган ўткинчи саводсиз кимса экан, миллион-миллион халқда нима айб?! Нега улуғ дид ва фаросат эгаси бўлган буюк халқ бундақанги масхарабозликни тинглаши керак? Уша ноинсоф пгуҳратпараст кимсалар халқнинг дидини бузаётганини, уни оёғидан орқага тортаётганини билармикин? Энг аввало, тингловчини изтиробга соладиган нарса ашуланинг шеъридир. Чунки, нўноқ мусиқани, ҳа, бу ҳам бир тинғир-тинғир экан-да, деб қўя қоласиз. Аммо қўшиқ шеъри, хоҳлайсизми-йўқми, тешик қулоқдан ичкарига киради. Биз қўшиқларимизда ижтимоий мазмун бўлишини хуш кўрамиз. Дуруст, ижтимоий мазмун зарур, унга басталанган куй ҳам, бир даражада ижтимоий бўлиши керакми-йўқми? Акс ҳолда тракторга қараб, “оҳ, трактор”, деб хониш қилиш қўшиқчилик санъатини масхара қилишдан бошқа нарса эмас. Дунёда бирор нарса ўз-ўзича қўшиқ бўла олмайди. Унга муносабатда қўшиқ элементлари бўлиши мумкин.\nЯна бир ҳодиса кўзга ташланади. Иқтидорли бир неча шоирларни ҳисобга олмаганда, кўпгина бозори касод қаламкашлар ночорликдан ўзларини қўшиқчиликка урадилар. Ҳолбуки, бир неча минг нусхада нашр этиладиган уларнинг бўш асарларидан кўра, ғариб қўшиқлари халққа кўпроқ зиён етказади. Чунки, уни миллионлаб одамлар тинглайди. У ёшларнинг мўрт ва мурғак дидини бузади. Мана шу сабабдан ҳам шоир қўшиқчилик даражасига тушмаслиги, балки қўшиқчилик даражасига ўсиб етишмоғи керак. Бу ўринда бастакорнинг ўрни ниҳоятда катта. Ўқиш учун яратилган шеър қўшиқ бўлмаслиги мумкин. Уни зўрлаб қўшиқ қилишдан заррача фойда йўқ. Агар бастакор шеърга мос оҳанг топса, шеърнинг ижросига путур етказмаса, бирор мурод ҳосил бўлиши мумкин. Масалан, Ҳ. Олимжоннинг “Ўрик гуллаганда” шеърини олиб кўрайлик. Мана шу шеър қўшиқ бўлиши мумкинлиги ҳеч кимнинг хаёлига келмаган. Аммо бастакор Манас Левиев бу шеърга мос шундай куйни топдики, эндиликда бу қўшиқни кўпчилик эътибор билан тингламоқда. Туроб Тўланинг кўпгина муваффақиятли чиққан қўшиқлари ҳақида ҳам шундай фикрларни айтиш мумкин. Масалан, Т. Тўла ва М. Ашрафийнинг “Жаннатда ҳам топилмайди бу чоғлар” мазмунидаги қўшиғини кўпчилик хуш кўради. Қўшиқ бўладиган сўзнинг ўзида аллақандай эркалик бўлмоғи лозим, тўпори сўз қўшиққа ҳеч қачон сиғмайди. Бастакор бу ҳолни ҳамиша ҳисобга олмоғи шарт. Гап аруз вазнига келиб тақалганда бир ҳолни хотирангизга солиб ўтмоқчи эдим. Аруз (албатта, қоидасига тўғри келгани аруз) ўзича тайёр оҳангдир. Уни, масалан, бўғинлари тўғри келиб қолса, “Гулузорим” куйига ёки бошқа бирор тайёр қолипга солиб куйлайвериш мумкин. Аммо баъзи ижрочиларимиз ғазалнинг нозик хусусиятларига эътиборсизлик билан қараб ички туроқдаги бўғинлар алмашинувини нотўғри талқин этадилар. Натижада қўшиқнинг бирор ўрнида келган, масалан, “жонон” сўзи иккига бўлиниб кетади.\nШарқ шеъриятида таъсирчан дидактиканинг ўз ўрни бор. Масалан, Махтумқули сингари даҳо шоирлар бу жанрни юксак санъат даражасига кўтара билганлар. Уларнинг шеърларида шоирнинг ўтли армони уфуриб туради. Мен бу ўринда ғализ, чучмал назмбозлик ҳақида гапирмоқчиман, холос. Афсуски, бу иллат қўшиқчилигимизда ҳанузгача мавжуд. Ўзингиз ўйланг, халққа қарата, далага чиқиб ишланг, чунки бу фойдали, деган гапни ашула тарзида, яна бунинг устига, чираниб ташвиқ қилиш шартми? Бундай қилиш меҳнаткашларнинг иззат-нафсига тегмайдими? Ота-онани ҳурмат қилишни, жамиятга хизмат қилишни халқимиз жуда яхши зуҳур этади. Маҳмадона шоир ва ижрочи бундай гапларни ўзлари каби саёз, дидсиз тўдаларга бориб айтсалар, эҳтимол, тўғри бўлар. Ахир қўшиқларимиз замонамизга, меҳнатимиз пафосига муносиб бўлмоғи керак. Санъаткорларимиз мана шу ғоят нозик ва масъулиятли ишнинг уддасидан чиқмоқлари, бунинг учун эса тинимсиз изланмоқлари зарур. Сувчини яхши кўраман, чўпонни севиб қолдим қабилидаги гапларни бугунги кунда сувчи ҳам, чўпон ҳам яхши тушунади. Санъатнинг вазифаси — уларга юзаки севги изҳор қилиб, шафқат билан бошини силаш эмас, балки халқнинг юрагида балқиб турган туйғуларни куйлашдир.\nҚўшиқчилик санъатини ривожлантириш ҳақида махсус қарорлар чиққан. Бу қарорлар бир жиҳатдан қўшиқчилик санъатининг муваффақиятларидан қониқиш белгиси бўлса, иккинчи томондан қўшиқчилик соҳасидаги камчиликлардан ташвишланиш белгиси ҳамдир. Мен бу ўринда бирмунча умумий мулоҳазалар юритдим. Баъзи андишаларга бориб аниқ мисоллар келтирмадим. Аммо ҳаммамиз бир мантиқни яхши англаб олмоғимиз керак: қўшиқчилик бедарвоза соҳа эмас!\n“Совет Ўзбекистони” журнали, 1980 йил, 3-сон.\n← Аввалги Аввалги Восит Аҳматхонов. Мултфилмлар кимлар учун?\nКейинги → Кейинги: Зарифа Саидносирова (1908-1986)


Самарқанд Жон Керрини кутиб олишга ҳозирланмоқда\n29 октябрдан 3 ноябрга қадар Марказий Осиëнинг беш давлатига биринчи марта сафар қиладиган АҚШ Давлат котиби Жон Керри асосий минтақавий учрашувини жорий ҳафта охирида Самарқандда ўтказади. Оддий самарқандликларнинг Озодликка билдиришича¸ Керрининг беш давлат Ташқи ишлар вазирлари билан учрашуви арафасида Самарқандда мисли кўрилмаган хавфсизлик чоралари жорий қилинган.\nЎзбекистондаги АҚШ элчихонаси эълон қилган расмий баëнотга кўра¸ чоршанба куни Венада европалик ҳамкасблари билан асосан Сурия бўҳронини муҳокама қиладиган Жон Керри¸ пайшанба куни Бишкекка келади.\nБу ерда юқори даражали қирғиз расмийлари билан учрашиш баробарида АҚШ дипломатлари раҳбари Марказий Осиë Америка университетининг янги биноси очилишида ҳам иштирок этади.\nC5+1 форматидаги Марказий Осиë ва АҚШ дипломатлари раҳбарлари йиғини ўтган ой Ню Йоркда ўтказилган эди.(Бу сурат АҚШ Давлат департаментига оид)\nМарказий Осиëга илк бор сафар қилаëтган Жон Керри Бишкекдан Тошкент эмас¸ Самарқандга келади ва бу ерда Ўзбекистон раҳбарлари билан ўзаро муносабатларга оид сўзлашувлар ўтказади.\nАҚШ Давлат котиби сафари кун тартибига киритилган асосий минтақавий йиғин – “C5+1” форматида Ўзбекистон¸ Қозоғистон¸ Қирғизистон¸ Тожикистон ва Туркманистон Ташқи ишлар вазирлари билан учрашувининг ҳам айнан Самарқандда ўтказилиши белгиланган.\nРасмий баëнотга кўра¸ бу учрашувда Керрининг минтақадаги ҳамкасблари билан асосан “минтақавий ва глобал имконлар ва муаммоларни” муҳокама қилиши кутилмоқда.\nСиëсий таҳлилчи Камолиддин Раббимов¸ расмий баëнотдаги бу мавҳум изоҳни шарҳлай туриб¸ Жон Керри сафари¸ хусусан¸ Самарқанддаги учрашувда асосан икки масала муҳокама этилишини тахмин қилади:\n- Менимча¸ кун тартибида¸ албатта¸ иккита мавзу бўлади. Биринчиси¸ хавфсизлик¸ яъни¸ Афғонистондаги вазият¸ қолаверса¸ Сурия ва Ироқдаги вазият. Ўйлайманки¸ Афғонистондаги вазият Марказий Осиë хавфсизлик иерархиясида биринчи ўринда туради. Марказий Осиë ҳукумати расмийлари билан Керри¸ албатта¸ шу масалани муҳокама қилади¸ фикр алмашади. Марказий Осиë ҳукуматлари Америкадан Афғонистондаги ўз масъулиятини сақлаб қолишини сўрайди. Бу нафақат Ўзбекистон¸ балки минтақадаги қолган ҳукуматлар позицияси ҳамдир. Агар АҚШ ҳарбийлари Афғонистондан чиқиб¸ у ерда бўшлиқ пайдо бўлса¸ бу толибларнинг ҳокимиятга қайтишини ниҳоятда тезлаштириб юборади.\nИккинчиси¸ ўйлайманки¸ кун тартибида геосиëсий мавзу¸ албатта¸ бўлади. Бу ерда асосан Марказий Осиë ва АҚШ Россияга нисбатан ўз позициясини шакллантириш борасида¸ албатта¸ фикр алмашинув бўлади¸ дейди сиëсий таҳлилчи.\nСамарқандликлар сирли меҳмонни кутмоқда\nСамарқанд марказининг Керри ташрифи арафасидаги асл кўриниши - шаҳарда свет йўқ.\n“Самарқандга қачон¸ ким келишини билмаймиз. Ой охирида Шанхай ҳамкорлик ташкилоти президентлари келармиш¸ деган гап юрипти. Шаҳарга киришдаги ҳамма кўчаларда милиция постлари ташкил қилинган. “Сиëб” бозорида полний тозалаш кетаяпти¸ бозор ëпиқ ҳолда. Бозорда ишлайдиган ҳар бир одамдан милиционерлар паспорт нусхасини йиғишаяпти. “Сиëб” бозорига туташ “Шодиëна” савдо мажмуидаям шундай паспорт нусхалари йиғишаяпти.\n“Гўри Амир” мақбараси яқинидаги маҳаллаларда ҳар битта уйни уйма-уй томидан подвалигача СНБ¸ пожарний ва милиция ходимлари текшириб чиқаяпти”¸ деб ëзди Озодликнинг Самарқанддаги манбаси.\nСамарқандлик Маҳмуджон ака¸ шаҳарнинг қоқ маркази – “Сиëб” бозорига туташ маҳаллалардан бирида яшайди.\nБозор анчадан бери ëпиқ¸ кўчада оддий одамдан кўра формалилар ҳар доимгидек кўпроқ¸ дейди 28 октябрь куни Озодлик суҳбатлашган Маҳмуджон ака.\nСамарқандда свет йўқлигидан светофорлар ҳам ишламай қолган¸ оқибатда шаҳар марказидаги транспорт ҳаракати назоратдан чиққан.\n- “Сиëб” бозори ҳозир таъмирланаяпти. Қиш келганда нимага таъмирлаëтганини тушунмай турган эдик. Ҳамма ëққа кузатув камералари ўрнатишаяпти. Бозор бекилган¸ сотувчиларни чиқариб юборган. Савдо-сотиқ бозордан ташқарида бўлаяпти. Бозорга чиқсангиз¸ ҳамма ëқни ғиж-ғиж мелиса босган. Бу ердан юрманг¸ бу ерда ўтирманг¸ одамларни у ëқдан бу ëққа қувгани-қувган. Агар Америкадан меҳмон келаëтган бўлса¸ бу ремонт ҳамма ëқни хўжа-кўрсинга қилиб¸ бўяб¸ оқлаб кўрсатишга қилинаяпти эканда! Шаҳарнинг марказидаги уйларга кирсангиз на газ бор¸ на свет. Ҳаво ҳали 10 даражадан тушмай туриб¸ ҳолимиз хароб¸ қишда нима бўлади¸ ҳеч ким билмайди. Керри келади деб бир кунга¸ конституция кунига деб яна бир кунга свет-газ берадию¸ қолган кунлари қандай қиламиз¸ ҳеч ким билмайди¸ дейди самаркқандлик Маҳмуджон ака.\nЖон Керрининг Марказий Осиë¸ хусусан¸ Ўзбекистонга сафари арафасида халқаро ҳуқуқ ташкилотлари унданмаҳаллий расмийлар билан учрашувларда мамлакатдаги инсон ҳақларининг аянчли вазиятини ҳам тилга олишни сўрадилар.\nАйрим кузатувчилар таъкидича¸ Жон Керри Ўзбекистон каби минтақанинг авторитар давлати раҳабрлари билан сўзлашувларда¸ умум вазиятни муҳокама қилишдан кўра¸ аниқ сиëсий маҳбусларни озод қилишни сўраши мумкин.\nЖон Керри сафари арафасида Туркманистон президенти 1000 нафардан ошиқ маҳбусни авф қилиш ҳақидаги фармонга имзо чекди. Ҳозирча улар орасида сиëсий маҳбуслар ëки журналистлар бор-йўқлиги маълум эмас.


Президент Земан Чехияда “Новичок” заҳари ишлаб чиқарилгани ҳақида гапириб берди\nЧехияда тадқиқотлар учун оз миқдорда асабни фалаж қилувчи А-320 гази ишлаб чиқарилган бўлиб, бу газ “Новичок” заҳарловчи моддалари тоифасига киради. Бу ҳақда Barrandov телеканалининг эфирида Чехия президенти Милош Земан хабар қилди.\nЭксперимент 2017 йил ноябрда Мудофаа вазирлигининг Брнодаги Ҳарбий тадқиқотлар институтида ўтказилган, деди ЗеманЧехия Хавфсизлик ва ахборот хизматининг маърузасига таянган ҳолда. Унинг сўзларига қараганда, тестлар ўтказилганидан сўнг, модда йўқ қилинган.\nАйни пайтда, Хавфсизлик ва ахборот хизматининг маълумотларига кўра, тестдан ўтказилган модда “Новичок” бўлмаган. Бироқ Земан ҳарбий разведканинг фикрига ҳавола қилди, унинг сўзларига қараганда бу идора шу мавзуда кўпроқ ахборотга эга.\n"Менинг хулосам шундай: гарчи оз миқдорда бўлса-да, бизда “Новичок” ишлаб чиқарилди ва тестдан ўтказилди, кейин эса йўқ қилинди. Биз қаерда, қачон эканлигини биламиз, шундай экан, ўзимизни гўёки ҳеч нрса бўлмагандек қилиб кўрсатсак, бу иккиюзламачилик бўларди", - деди Чехия президенти.\nАввалроқ Россия ТИВнинг расмий вакили Мария Захарова “Новичок”нинг “келиб чиқиш манбаи сифатида энг кўп эҳтимол тутилган” жойлар қаторида Буюк Британия, Словакия, Чехия ва Швецияни айтиб ўтганди. Чехия Мудофаа вазири Карла Шлехтова ўшанда унинг мамлакати бу заҳарловчи модда яратилишига алоқадор эмаслиги, бундай баённомалар беъманилик эканлигини айтганди. 26 март куни Милош Земан контрразведкага мамлакатда шундай моддалар ишлаб чиқарилиши эҳтимоли тўғрисидаги фаразни текшириб кўришга топшириқ берди.\nРББнинг собиқ ходими Сергей Скрипаль ва унинг қизи Юлия 4 март куни Британиянинг Солсбери шаҳрида ҳушсиз ҳолда топилганди. Лондон улар совет олимлари томонидан ишлаб чиқилган, асабни фалажловчи “Новичок” моддасидан заҳарланганини таъкидламоқда. Британия махфтий хизматлари заҳар Россияда ишлаб чиқарилган деган тахминга келишган. Москва буни инкор қилаяпти.


Иш берувчи бола парвариши учун бериладиган...\n05.01.2018 15:53 0 1178\n«Саккиз йилдан буён шарбат ишлаб чиқариш корхонасида ишлайман. Фарзанд кутяпман. Айтишларича, бола туғилгач, корхонамизда бола парвариши учун нафақа берилмас экан. Шу корхонадан болам икки ёшга тўлгунча унинг парвариши учун нафақа олишга ҳақлиманми? Корхонамиз раҳбари уни тўлашни рад этиши мумкинми?»\nИш берувчи бола 2 ёшга тўлгунга қадар уни парваришлаш учун нафақа тўлашни рад этиши мумкин эмас. Сабаби Меҳнат кодексига кўра ҳомиладорлик ва туғиш таътили тугаганидан кейин аёлнинг хоҳишига кўра, унга боласи икки ёшга тўлгунга қадар болани парваришлаш учун таътил берилиб, бу даврда қонун ҳужжатларида белгиланган тартибда нафақа тўланади.\nАёл ёки ушбу модданинг учинчи қисмида кўрсатилган шахслар ўз хоҳишларига кўра, болани парваришлаш таътили даврида тўлиқ бўлмаган иш вақти режимида ёки иш берувчи билан келишиб, уйда ишлашлари мумкин. Бунда уларнинг нафақа олиш ҳуқуқлари сақланиб қолади.\nБолани парваришлаш таътиллари даврида аёлнинг иш жойи (лавозими) сақланади. Бу таътиллар меҳнат стажига, лекин ҳаммасини жамлаганда кўпи билан уч йил, шу жумладан, мутахассислиги бўйича иш стажига ҳам қўшилади.\nнафақа декрет бола парвариши туғруқ таътили\nҲуқуқ 12/01, 00:52\n«Мен ишлаган корхона тугатилган, ҳужжатларим архивда йўқ экан, пенсия қандай белгиланади?»


ЎзА - Ҳашарда ёш-у қари фаол иштирок этмоқда\n18.08.2018 10:37 Чоп этиш версияси\nҲашарда ёш-у қари фаол иштирок этмоқда\nФарғона вилоятининг шаҳар ва туманларида ҳам умумхалқ хайрия ҳашари уюшқоқлик билан ўтказилмоқда.\nҲашарда барча аҳоли қатламлари ўзлари яшаётган, меҳнат қилаётган, таълим олаётган ҳудудларни, ариқ ва зовурлар, кўча ва хиёбонлар, муқаддас қадамжо ва қабристонларни тозалаш, ободонлаштириш ишларини амалга оширмоқда. Ҳашарнинг биринчи кунида 1 миллионга яқин аҳоли иштирок этмоқда.\nВилоятда “Обод қишлоқ” дастури асосида 15 тумандаги 30 маҳалла фуқаролар йиғинларида кенг бунёдкорлик ишлари амалга оширилмоқда. Ана шундай эзгу ишларга ёшу қари ҳам ҳисса қўшаётганидан мамнун.\nФарғона туманидаги Шоҳимардон қишлоғида ҳам эрта тонгдан бошлаб ҳашар бошланди. Уч мингдан зиёд аҳоли истиқомат қилаётган ҳудудда 2 қабристон тозаланди, “Ҳазрат Али” зиёратгоҳи ободонлаштирилди. Йигирмадан зиёд кам таъминланган оилалар ҳолидан хабар олинди.\n– Ҳашар халқимизга хос қадим ва олижаноб қадриятлардандир, – дейди “Шоҳимардон” маҳалла фуқаролар йиғини раиси Рустамжон Тожибоев. – Шу боис ушбу тадбирда катта-ю кичик бирдек фаол иштирок этмоқда. Хайрия ҳашарида байрам тантаналарига муносиб ҳозирлик кўриш, юртдошларимиз ўртасидаги ҳамжиҳатлик, меҳр-мурувватга муҳтож кишиларга кўмак бериш, юртни обод қилишдек эзгу мақсадлар амалда ўз ифодасини топмоқда. Мустақиллигимизнинг 27 йиллигига бағишланган маънавий-маърифий тадбирлар ҳам бошланган бўлиб, бу энг чекка қишлоқ аҳолисига янада қувонч улашмоқда.


Душанбеда ҳизбчиликда гумонланган олтовлон ҳибс этилди\n18 октябр 2021, Тошкент вақти: 11:47\nҲибсга олинганларнинг онаси Сомина Ҳафизова Озодлик радиосига мурожаат қилиб, дастлабки тергов жараёнида қизи, ўғиллари ва куёвларига нисбатан қийноқлар қўлланилганини маълум қилган.\nАсли сўғдлик Сомина Ҳафизова, ўзининг айтиши бўйича, бундан етти ой аввал ҳибсга олинган ўғли Юсуфжон Ҳафизов ҳолидан хабар олиш учун Душанбега келганди.\nАёл Душанбега келган кунининг эртаси, яъни 21 ноябр куни пойтахтда яшаб турган ўғиллари Ҳафиз, Алибой, Тожибой, қизи Ҳабиба Ҳафизовалар, куёвлари Умматбой Раҳматов ва Алижон Додобоевларни ҳам Ҳизбут-Таҳрир партиясига алоқадорлик айби билан ҳибсга олганини айтди.\nСуҳбатдошимизга кўра, фарзандларининг ҳаммаси тижорат билан шуғулланишади ва шу ниятда бир неча йил аввал Душанбе шаҳрига келиб, шу ерда ўрнашиб қолган эканлар.\n- Қизимнинг уч фарзанди бор, яна ҳомиладор эди. Сўроқ пайтида унинг бошига уришибди. Куёвим: “Хотиним ҳомиладор, нега урасан?” деса, “Сенинг ҳароми болаларинг кимга керак?” дейишиб, уни ҳам калтаклаб ташлашибди. Кичкина қизим Сайфурани ҳам олиб кетишганди. Уни ҳам уришибди. Лекин Сайфурани икки кундан кейин қўйиб юборишди, - дейди Сўғд вилоятининг Бобожон Ғафуров туманидан бўлган Сомина Ҳафизова.\nСуҳбатдошимиз фарзандлари бегуноҳлигига амин эканини, улар фақат беш вақт намозини ўқиганлари учун шундай балога гирифтор бўлганларини айтиб зорланди.\n- Менинг болаларим бегуноҳ. Улар бировнинг ҳаққини еганлари йўқ. Мана, одам ўлдирганлар, ўғрилар юришибди-ку. Нега уларнинг мушугини биров “пишт” демайди? - дейди бирданига олти нафар яқини ҳибсга олинган онахон.\nАёл оиласи жуда ночор аҳволдалиги боис фарзандлари ҳимояси учун оқловчи ёллашга қурби етмаслигини айтди.\nОнахон катта фарзанди бундан етти ой аввал ҳибсга олинган Юсуфжон Ҳафизовнинг тақдири ҳануз номаълум қолаётганидан куюнди.\nМавзу юзасидан Тожикистон Миллий хавфсизлик қўмитасига сим қоқдик.\nАммо телефон гўшагини кўтарган навбатчи бу гаплардан хабарсизлигини, бизни қизиқтирган саволлар бўйича душанба куни масъул шахсларга қўнғироқ қилишни тавсия қилди.\nАснода расмий манбалар ўтган ўн йил бадалида Тожикистон ва умуман Марказий Осиёда фаолияти тақиқланган Ҳизбут-Таҳрир гуруҳига аъзолик айби билан тахминан 300 дан ортиқ киши қамоққа солинганини маълум қилади. Норасмий манбалар эса бу рақам икки баравар кўпроқ эканини айтади.\nАйтилишича, республика жазо калонияларида жазо муҳлатини ўтаётганлар орасида бу мамлакат турли шаҳар ва туманлари фуқаролари орасида ўзбекистонлик фуқаролар ҳам бор экан.\nБир гуруҳ мустақил кузатувчилар эса сўнгги бир йил давомида Ҳизбут-Таҳрир ташкилоти тожик жамиятида ўз фаолиятини кучайтириб, ташвиқот варақалари билан бир қаторда рангли журнал ҳам чоп қила бошлаганига ишора қиладилар.\nКузатувчиларга кўра, иқтидордаги ҳукуматга қарши бу баёнотларида ҳизбчилар “ҳукуматнинг мусулмонларга қарши йўналтирилган сиёсат”ини қоралаганлар.\nШундай баёнотларининг бирида ўтган йил ҳизбчилар “агар Тожикистон ҳукумати Ҳизбут-Таҳрир аъзоларининг яқинларини тутиш ва жазолашни тўхтатмаса, яқин келажакда иқтидордаги ҳукумат тегишли жазо олиши” билан таҳдид қилган эдилар.\nАйни пайтда Тожикистон ҳукумати бу ташкилотнинг асл мақсади халифалик қуриш экани ва улар тарғиб қилаётган ғоялар бу мамлакат миллий манфаатларига зид ва жамият учун хавфли бўлгани сабабли Ҳизбут-Таҳрир аъзолари қонун доирасида ҳибсга олиниб, жазоланаётагнини таъкидлайди.\nШу ўринда эслатсак, Ҳизбут-Таҳрир партияси 2008 йил мартида Тожикистон Олий суди қарори билан экстремистик ташкилотлар рўйхатига киритилган эди.\nМазкур қарорга мувофиқ, партиянинг Интернет сайти ҳам Тожикистон ҳудудида тақиқланганди. Шунингдек, Ҳизбут-Таҳрир ғояларини тарғиб қилувчи аудио, видеотасмалар ва адабиётларни ҳам Тожикистон ҳудудига олиб кириш тақиқланганди.\nЖаҳонда исломий халифалик қуришни мақсад қилган Ҳизбут-Таҳрир партияси ўз мақсадларига эришиш йўлида ҳар қандай зўравонлик тадбирларидан йироқ эканини билдириб келади.


Музаффар Мирзараҳимов “Лолажон” энди воқеалар ёз мавсумида бўлади... » PopCorn.uz - Шоу Бизнес олами хақиқати\nМузаффар Мирзараҳимов “Лолажон” энди воқеалар ёз мавсумида бўлади...\nСана: 01.06.2015 2392 қайноқ\nИлк тароналари билан мухлислар эътиборини тортиб, уларнинг меҳрини қозона олган истеъдодли хонанда Музаффар Мирзараҳимов яна бир видеоклип суратга олдираётгани ҳақида хабар бергандик.Хонанданинг “Лолажон” номли таронаси учун яратилган видеоклип қиш мавсумида тасвирга олингани сабаб, томошабинларга баҳорий кайфият улашиш ниятида айнан шу тарона учун қайта видео яратилаётгани кўпчиликни қизиқтириб қўйди, десак адашмаймиз.\nЎз ишининг устаси профессионал ижодкор Рустам Муродов томонидан яратилаётган иккинчи видеоклип биринчисидек таъсирли воқеаларга бой бўладими, сюжет жиҳатидан аввалгисидан нимаси билан фарқ қилади, деган саволлар мухлисларни ўйлантираётгани аниқ.\nБугун ана шу саволларга жавоб олишингиз ва “Лолажон” композицияси учун суратга олинган иккинчи видеоклипни томоша қилишингиз мумкин.\nЯна бир янгиликдан бохабар этишни лозим топдик. Айни кунларда хонанданинг фан клуби ташкил этилмоқда ва унинг номи “Лолажон” деб номланиши кўзда тутилган. Фан клуб аъзолари хонанда билан доимий равишда мулоқотда бўлиб, унинг ижодини қўллаб-қувватлаб бориш истагидалар.\nМарҳамат, сайтимиздан ўрин олган видеони томоша қилиб, ўз фикрларингизни билдиришингиз мумкин.\n“АФРУЗ” ГУРУҲИДА ЭНДИ БЎЙДОҚЛАР ЙЎҚ!


Қибрайда 201 400 доллар пулни яширинча Қозоғистонга олиб ўтмоқчи бўлган фуқаро қўлга тушди » Ўзбекистон янгиликлари – Zamin.uz\nZAMIN.UZ / Узбекистон / 27 Ноябр 2015 года539\nТошкент вилояти Қибрай туманида яшовчи фуқаро шериклари билан олдиндан тил бириктириб, давлат чегараси тўғрисидаги қонун ҳужжатларини бузди. Бу ҳақда «Ҳуқуқ» газетаси хабар бермоқда. Хабар беришларича, у шериклари билан божхона назоратини четлаб ўтиб, чегарани бузиб, 201 400 доллар пулни яширинча Ўзбекистондан Қозоғистон ҳудудига олиб ўтаётган вақтида чегарачилар томонидан ушланган. Газетада хабарида ёзилишича, Қибрай туманида истиқомат қилувчи бу фуқаро қонунда белгиланган тартибда жавобгарликка тортилган, унга нисбатан жазо муқаррарлиги таъминланган. Хабарда ҳодиса қачон рўй берганига аниқлик киритилмаган. Манба: Daryo.uz\nЎқишни тавсия қиламиз Туркия товарлари билан Қозоғистонга йўл олган юк автомобиллари Россия чегарасида тўхтаб қолди


ИСТЕЪФОГА ЧИҚАМАН – Иқтисодий Газета\nШу ўринда 2019 йилнинг 27 майида қабул қилинган ушбу Фармон мамлакатимизда коррупцияга қарши курашиш тизимини тубдан такомиллаштириш зарурати юзага келгани учун ҳам қабул қилинганини таъкидлаш жоиз.\nМаълумки, коррупцияга қарши кураш Халқаро ташкилоти – «Transparency International»нинг 2018 йил учун эълон қилган коррупцияни ҳис этиш индексида Ўзбекистон 100 баллик тизимда 23 баллга эришиб, 2017 йилга нисбатан 1 балл кўп жамғарган бўлса-да, умумий рейтингда 1 поғонага пастлаб, 180 та давлат давлат орасида 158 ўринни эгаллади. Бундай хулосалар асоссиз эмаслигини «Ижтимоий фикр»\nжамоатчилик фикрини ўрганиш маркази томонидан яқинда ўтказилган сўров натижалари ҳам исботлади,\nдейиш мумкин. Мажлисда қайд этилишича, сўров қатнашчиларининг 66,5 фоизи Ўзбекистонда коррупция ҳолати тарқалган, деб ҳисобламоқда. 17 фоиз иштирокчилар коррупция барча соҳа ва тизимларни қамраб\nолган, 29 фоизи эса мансабдорлардан ҳар иккинчиси коррупционер, деган фикрни билдирганлар.\nСўровда иштирок этганларнинг 26 фоизи бу жараёнда очиқлик ва ошкоралик таъминланмаётгани ҳамда\nоммавий ахборот воситаларида етарли даражада ёритилмаётгани сабаб коррупция авж олаётганини\nқайд этганлар. Маълумки, кейинги йилларда давлат хизматчиларининг кимларгадир қарам бўлмасликлари учун уларга барча шарт-шароитлар яратиб берилмоқда. Аммо шунга қарамасдан, идоралараро кенгаш мажлисида 2018 йилда оғир жиноят содир этган 2 минг нафарга яқин мансабдор шахснинг жиноий жавобгарликка тортилгани маълум қилинди.\nЎтган йили 116 нафар банк раҳбари, уларнинг ўринбосарлари ҳамда бош ҳисобчиларига нисбатан ҳам 68 та жиноят иши қўзғатилган. Мажлис раиси Халқ таълими вазирлиги тизимида олиб борилаётган кенг кўламли ислоҳотларга қарамасдан, қарийб 150 нафар ходимга нисбатан 103 та жиноят иши очилганига урғу бериб, уларнинг 24 таси порахўрлик билан боғлиқ жиноят экани вазирлик мутасаддиларини ташвишга солиши кераклигини билдирди.\nСоғлиқни сақлаш вазирлиги тизимидаги 93 нафар шахсга нисбатан ҳам қарийб 70 та жиноят иши қўзғатилган. Бу эса соҳада олиб борилаётган, мутлақо янги мазмун-моҳият ва комплекс чора-тадбирлар ижроси йўлида сунъий тўсиқлар мавжудлигини англатади, албатта. Бандлик ва меҳнат муносабатлари вазирлигининг 11 нафар мансабдор шахсига нисбатан жиноят ишлари қўзғатилгани ҳам тизимда\nкоррупция хавфи мавжудлигидан далолатдир.\nЭнг хавотирли жиҳати шундаки, коррупцияга қарши курашнинг олдинги сафларида турган ва шу турдаги жиноятларнинг олдини олишга бевосита масъул бўлган идораларнинг ўзида коррупцияга барҳам берилмаяпти. Масалан, 2018 йили 39 нафар ички ишлар тизими, 10 нафардан зиёд прокуратура, 2 нафар давлат божхона тизими ходими, 1 нафардан судья ва адвокат порахўрлик жинояти устида қўлга олинган.\nЭнг ачинарлиси, бундай мисолларни деярли барча давлат органлари фаолиятида учратиш мумкин. Айрим соҳа ва тармоқларда коррупция билан боғлиқ жиноят ва ҳуқуқбузарликлар оммавий тус олгани масъул раҳбарларда ушбу иллатга қарши курашишда қатъият ва ирода, узоқни кўра билиш, сезгирлик ва ҳушёрлик етишмаётганини кўрсатади.\nМажлисда Президентимиз Фармонига биноан, 2019 йил 1 августдан бошлаб эксперимент тариқасида капитал қурилиш ва олий таълим соҳаларида «Коррупциясиз соҳа» лойиҳаси амалга оширилиши белгилаб қўйилганига эътибор қаратилди.\nМаълумки, ҳар қандай ислоҳот муваффақияти биринчи навбатда таълим жараёнидаги соғлом ва барқарор муҳитга бориб тақалади. Шунинг учун ҳам Давлатимиз раҳбари томонидан таълим тизимига ушбу соҳага жуда катта эътибор қаратилиб, бюджетдан миллиард-миллиард маблағ ажратиляпти. Мамлакатимиз да кенг кўламли қурилиш ва бунёдкорлик ишлари амалга оширилаётганини ҳам юртдошларимиз мамнуният билан эътироф этмоқдалар.\nБироқ, соҳада ҳамон ечимини кутаётган ва энг ёмони коррупцияга йўл очиб бераётган муаммолар сақланиб қолмоқдаки, уларни буткул ҳал этмай туриб, капитал қурилишда «Коррупциясиз соҳа» лойиҳасини самарали амалга ошириб бўлмайди. Мажлисда бугунги амалиётга кўра, қурилиш соҳасида фаолият юритиш учун 4 турдаги лицензияга эга бўлиш талаб этилиши, ҳар бир лицензияни бериш алоҳида низом билан тартибга солиниши ҳамда лицензия бериш муд дати ва унга тўланадиган давлат божи миқдори ҳар хил эканига ҳам эътибор қаратилди. Яъни ушбу соҳада «Умумий», яъни универсал лицензия олиш имкони йўқ. Қурилиш учун ер майдони ажратиш масаласи ҳам мураккаблигича қолмоқда.\nАмалдаги тартибга кўра, қурилиш учун ер ажратиш жараёни 60 кун давомида 12 та ташкилот иштирокида кечади. Айнан ана шу ҳолатнинг ўзиёқ соҳада коррупцияга барҳам бериш кафолатларини деярли йўққа чиқаради. Бундан ташқари, қурилишни бошлашга рухсат берувчи бошқа ҳужжатларни олиш ҳам муайян вақт талаб этади.\nЙиғилишда ханузгача ечими топилмаётган яна бир муаммога кенгаш аъзолари эътибори қаратилди. Бу қурилиш материаллари ва жиҳозлари ишлаб чиқариш учун республика бўйича бор-йўғи биттадан корхона танлаб олингани ва улар марказлашган ҳолда етказиб берилаётгани масаласидир. Агар ушбу масала чуқурроқ ўрганилса, атайлаб рақобат муҳити чеклангани, кимларгадир бу борада жуда катта имтиёз берилгани англашилади. Рақобат муҳитининг йўқлиги эса қурилиш материаллари ва жиҳозларининг сифати ёмонлашувига олиб келмоқда.\nБундан ташқари, қурилиш материалларининг фақат Тошкент шаҳридаги корхоналар томонидан ишлаб чиқарилиши, уларни жойларга етказиб беришда ортиқча харажатларни келтириб чиқариш билан бирга, қишлоқ жойларида намунавий уйлар таннархининг ошишига ҳам олиб келяпти. Яъни Қўнғирот ёки Тошлоқда ишлаб чиқарилиши мумкин бўлган оддий темир дарвозани нима учундир айнан Тошкентда ишлаб чиқарилиши белгиланган. 3 йиллик таҳлиллар эса бу муаммолар ҳалигача барҳам топмаганини кўрсатяпти.\nЎша пайтда марказлашган тарзда жойларга етказиб бериладиган қурилиш маҳсулоти ва жиҳозлари сони 7 тани ташкил этган бўлса, бугунги кунда улар сони 20 тадан ошган. Бундай марказлашган тизим эса коррупция учун кенг имкониятлар яратмаяптими? Маълумотларга кўра, 2017– 2018 йиллар ва жорий йилнинг 4 ойи мобайнида қурилиш соҳасида қарийб 600 нафар шахсга нисбатан 359 та жиноят иши қўзғатилган. Хусусан, арзон уй-жойларнинг қурилиши юзасидан қарийб 60 нафар шахсга нисбатан 30 дан зиёд жиноят очилган.\nЎзбекистон Республикаси Президентининг 2019 йил 14 январдаги Фармони билан Давлат солиқ ва «Ергеодезкадастр» давлат қўмиталарига юклатилган бўш турган ва қурилиши тугалланмаган объектларни аниқлаш ва хатловдан ўтказиш ҳамда уларнинг ишлаб чиқариш фаолияти самарадорлигини ошириш вазифалари ҳам шу кунга қадар бажарилмаётгани мажлисда кескин танқид қилинди. Оқибатда мамлакат бўйича бўш турган, қурилиши тугалланмаган, самарасиз фойдаланилаётган жами 39 мингга яқин объектнинг ягона маълумотлар базаси Давлат активларини бошқариш агентлиги, Инвестициялар ва ташқи савдо вазирлиги, Давлат солиқ ва «Ергеодезкадастр» қўмиталарида шакллантирилмаган.\nМазкур объектларнинг 11,6 минг тасининг мулкдорлари томонидан инвестиция лойиҳалари ўз вақтида тақдим этилмаган ва «Йўл хариталари» ишлаб чиқилмаган…\nКоррупция аталмиш ушбу иллатни таг-томири билан йўқ қилиш осон эмас, албатта. Чунки иқтисодиётимизни ичдан емираётган, аҳоли фаровонлигига тўсиқ бўлаётган ушбу иллат бир кунда пайдо бўлгани йўқ. Президент фармони ва бу борада қабул қилинган махсус дастур кўлами эса масаланинг ниҳоятда долзарб эканини, бундан буён ушбу муаммога нисбатан томошабин бўлиб туриш ниҳоятда қимматга тушиши мумкинлигини англатиб турибди. Бас шундай экан, бу борадаги ишлар биргина комиссия аъзолари ёки идоралараро кенгашнинг иши, дея қарамаслик керак. Бунда «YUKSALISH» умуммиллий ҳаракати раҳбари Акмал Бурхонов таъкидлаганидек, жамоатчилик назорати институти имкониятларидан ҳам максимал даражада фойдаланиш лозим.\n– Коррупцияни бартараф этишда бирёқламаликка йўл қўйиб бўлмайди, – дейди юридик фанлар доктори, профессор Илхом Насриев. – Агар маҳаллий ва хорижий экспертлар, депутатлар, нодавлат-нотижорат ташкилотлари яъни барча манфаатдор ташкилотлар бирлашмаси, бу борада ҳеч қандай натижага эришиб бўлмайди. Шу ўринда бу жараёнда сиёсий партиялар, ОАВлари бонг уриши, камчиликларни аёвсиз фош этиш керакки, шундагина мазкур иллатни йўқ қилиш имконияти пайдо бўлади.\nИлҳом Насриевнинг фикрича, бу жараёнда судлар мустақиллигини таъминлаш масалаларнинг масаласидир. Чунки айнан судлардагина коррупция тазарруси бўйича сўнгги сўз айтилади.


Ўзбекистонлик талаба Токиода Япония ТИВ ўтказган танлов ғолиби бўлди\n11:42 / 25.04.2016\n23 апрель куни Токио шаҳрида чет эл элчихонаси ходимлари ва чет элликлар ўртасида 19-маротаба "Япон тилида нотиқлик санъати" танлови бўлиб ўтди. Унда 20га яқин турли давлат элчихона вакиллари ва чет элликлар иштирок этишди.\nУшбу танлов Япония Ташқи ишлар вазирлиги, Япония фан, таълим, маданият вазирлиги, "Ниппон Тимес" нашри ва бир қанча йирик корпорациялар ҳомийлигида бўлиб ўтди.\nТанлов якунида биринчи ўринга "Дунёни ўзгартирувчи куч" мавзусида қатнашган ўзбекистонлик талаба, Тошкент давлат шарқшунослик институти битирувчиси Фахриддин Эргашев лойиқ деб топилди ҳамда диплом ва Япония Ташқи ишлар вазирининг махсус соврини билан тақдирланди.\nҲозирда Фахриддин Эргашев Япониянинг Токио чет тиллари университетида магистратура бўлими Халқаро муносабатлар йўналишида давлат гранти асосида ўқийди.\nМобил мухбир: Нафосат Зафарова, ТДШИ


Субсидия – аҳоли учун қулай имконият\nТан олиш керак, аксарият аҳоли вакиллари субсидия ҳақида унчалик тасаввурга эга эмас. Мана шундай ҳолатларни хисобга олган ҳолда янги уй-жой сотиб олиш истагида юрган, лекин ҳамёни бироз “кўтармаётган” фуқаролар учун айни муддао дейиш мумкин. Келинг, қуйида биз субсидия нима, кимларга берилиши мумкин, мурожаат қилиш тартиблари қандай, қаерга ва қандай хужжатлар билан борилади каби долзарб саволларга жавоб излаймиз.\nСубсидия ўзи нима?\nСубсидиялар – даромади юқори бўлмаган шахсларга ипотека кредитлари асосида уй-жой сотиб олишлари учун бошланғич бадал ёки кредит фоиз тўловларининг бир қисмини қоплаб бериш мақсадида давлат бюджетидан қайтариб берилмайдиган маблағ хисобланади.\nБошланғич бадал ҳақида ҳарқалай тасаввурга эгамиз, яъни бу бирламчи бозордаги янги қурилган уй-жойларни сотиб олиш учун ажратиладиган пуллар. Шаҳар ва қишлоқ жойларда уларнинг қиймати ҳар хил бўлиши табиий.\nСубсидия, шунингдек, ипотека кредити бўйича фоизларни қоплаш учун ҳам берилиши мумкин.\nБунда қишлоқ жойларда – биринчи беш йил давомида ипотека кредити бўйича фоиз тўловлари билан боғлиқ харажатларни қоплаш учун – 10 фоизлик пунктдан ошган қисмига тўланади.\nСубсидия олиш учун аризани Давлат хизматлари марказлари ёки my.gov.uz портали орқали электрон тарзда бериш мумкин. Бу борадаги аризалар жорий йилнинг 1 октябрига қадар қабул қилиниши белгиланган.\nСубсидиялар кимга берилади?\nМазкур маблағлар фақатгина уй-жой шароитини яхшилашга муҳтож бўлган оилалар, оғир ижтимоий вазиятга тушиб қолган хотин-қизлар, мамлакат ижтимоий ҳаётида фаол иштирок этаётган ёшлар ва шу тоифадаги бошқа Ўзбекистон фуқароларига ажратилади. Субсидия олиш учун фуқаро 18 ёшга тўлган бўлиши керак. Агар фуқаро меҳнат мигранти бўлганда, унинг номидан оила аъзолари ҳам ариза бериши мумкин.\nСубсидия ва арзон уйлар қандай фарқланади?\nЭътибор беринг! Субсидиялар уйларни бозор нархида харид қилишга берилади. Яъни, субсидия билан арзон уй-жойлар бир-бирига умуман алоқаси йўқ бўлган тоифадаги тушунчалар хисобланади. Шунингдек, субсидияларга тегишли Фармон чиқиши билан арзон уй-жойлар дастури ёпилгани йўқ! Ҳокимликлар фуқароларни қабул қилмасликлари бўйича қонунчиликка ўзгартириш киритилмаган.\nАрзон уй-жой учун навбатларингиз ДХМлар орқали ўзгартирилмайди. Ушбу масалада маҳаллий ҳокимиятларга мурожаат этиш лозим.\nСубсидия олишда балл бериш тизими нима дегани?\nСубсидия – бу бўйича ариза топширган ҳар бир талабгорга пул маблағи берилади дегани эмас. Бунинг учун бир қатор талаб ва ҳолатларга жавоб бериш лозим. Авваламбор, масъул органлар вакилларидан шакллантирилган махсус комиссия ариза берувчиларга мезонлар бўйича балл беради.\nМасъул органлар – Ички ишлар бўлими, Молия бўлими, Давлат солиқ инспекцияси, Бандликка кўмаклашиш маркази, кадастр корхонаси, маҳалла ва оилани қўллаб-қувватлаш бўлими, Ёшлар иттифоқи туман кенгаши, туман (шаҳар) ҳокимликлари, иштирок этувчи тижорат банклари. Буларнинг ҳаммаси ариза берувчи томонидан тақдим этилган ҳужжатларни ҳаққоний эканлигини текшириш учун керак.\nИжтимоий мезонлар уй-жой шароитини яхшилашга муҳтож фуқароларни аниқлашга хизмат қилади. Балл тўплаш учун мезонларга талабгор ёки унинг оиласи даромади (шаҳар ва қишлоқ жойлари учун алоҳида кўрсаткичлар белгиланган), турар жой мақоми, ижара ёки шахсий мулк, ижтимоий ҳимояга муҳтож бўлганлар, шунингдек, оилада ногиронлиги мавжуд бўлган шахслар инобатга олинган. Субсидия тартиб бўйича балл тўплаганларга берилади.\nСубсидия олиш учун қандай маълумотларни тақдим этиш керак?\n— оила аъзоларининг паспорти ва никоҳ қайд этилганлиги гувоҳномаси (тўлиқ оила ва вояга етган фарзанди(лари) бўлганда) ва фарзандларининг туғилганлик ҳақидаги гувоҳномалари (агар вояга етмаган бўлса) нусхаси;\n— никоҳ бекор қилинганлиги ҳақидаги гувоҳнома ёки никоҳ ҳақиқий эмас деб топилганлиги тўғрисидаги суд қарори (никоҳ қайд этилган ҳолларда) ва оилавий ҳолати тўғрисида ФҲДЁ органлари архивидан маълумотнома нусхаси (никоҳ қайд этилмаган ҳолларда);\n— доимий прописка жойидан кадастр рақами ва турига тегишли маълумотлар;\n— доимий прописка жойидан уй дафтарининг ёки квартира карточкасининг (17-шакл бўйича) нусхаси;\n— ариза берувчи ва биргаликда қарз олувчиларнинг даромади ҳамда ушлаб қолинган даромад солиқлари ҳақида маълумотнома (қўшимча даромадлар бўлса солиқ декларацияси).\nАриза якунлари бўйича талабгорга ижобий жавоб олинган тақдирда фуқаро ўзининг танловига кўра субсидияни уй-жой сотиб олиш учун бошланғич бадал ёки кредит фоиз тўловларининг бир қисмини қоплашга қаратилган маблағ шаклида олиши мумкин бўлади.\nТанганинг орқа томони-чи?\nАгар талабгор ипотека шартномаси бўйича шартнома мажбуриятларини (тўловларни) сурункали равишда бажармаслиги оқибатида ипотека шартномаси бекор қилинса, шартнома бўйича ундириладиган маблағлар, шу жумладан, ажратилган субсидиялар гаровдаги уй-жой сотилишидан тўлиқ равишда қайтарилади.\nСубсидия олиш жараёнида Давлат хизматлари марказлари Сиздан фақатгина ариза олиб қолиб, тайёр натижани тақдим этишга ваколатли. Қолган масалалар, яъни кимга, қайси ҳамда қанча миқдорда субсидиялар ажратишни ташкил этиладиган комиссия томонидан ҳал қилинади. Бу ишга Давлат хизматлари маркази аралашмайди. Субсидиялар бир оилага фақат 1 марта берилади.\nЭътибор беринг ва имкониятдан фойдаланишга ҳаракат қилиб кўринг!!! Субсидия олишда коррупцион вазиятларга, таниш-билишчилик ҳолатларга асло йўл қўйилмайди. Бунинг иложи ҳам йўқ. Чунки, махсус комиссия турли ташкилот вакилларидан иборат бўлиб, уларнинг ҳар бирлари ўзининг йўналиши бўйича талабгорларга балл беришда масъулдирлар.\nРаъно БОЙҚЎЗИЕВА, ДХА Фарғона вилоят бошқармаси бошлиғи.\nPrevious Ўзбекистон Республикасида 2022 йилда аҳолини рўйхатга олишни ўтказиш моҳияти, мақсадлари ва тамойиллари\nNext Фарғона вилоятида оммавий сайёр қабул


Фарғоналик хотин-қизларнинг муаммолари қандай ҳал этилмоқда?\nФарғонада Ўзбекистон Республикаси Бош вазири ўринбосари, Республика Хотин-қизлар қўмитаси раиси Элмира Боситхонова иштирокида очиқ мулоқот ўтказилди.\nВилоят Тадбиркорлар марказида Элмира Боситхонова Фарғона ҳамда Қувасой шаҳарларида яшовчи бир гуруҳ аёлларга ногиронлар аравачалари, эшитиш мосламаларини топширди.\nХотин-қизлар ва оилаларни қўллаб-қувватлаш жамоат фонди томонидан берилган реабилитация воситаларини қабул қилиб олган эътиборга муҳтож опа-сингилларимизнинг кўнгли тоғдек кўтарилди.\n– Мен кўп йиллар давомида тиббиёт соҳасида ишлаб келдим. Тақдир синови экан, етти йил аввал йиқилиб тушиб, тўшакка михланиб қолдим. Турмуш ўртоғим ҳам иккинчи гуруҳ ногирони. Мустақил ҳаракатланиш имконини берувчи ушбу мослама кўмакчимга айланишига ишонаман, – дейди Фарғона шаҳридаги “Янги аср” кўчасида истиқомат қилувчи Роза Ефимова.\nДавра суҳбати якунида оилаларни яраштиришда ўз шахсий намунасини кўрсатган, хонадони ободлигига ҳиссасини қўшган бир гуруҳ фарғоналик аёллар Ўзбекистон Республикаси Хотин-қизлар қўмитасининг ташаккурномаси ва совғалари билан тақдирланди.\nШундан сўнг Элмира Боситхонованинг шаҳар ва туманлардан келган хотин-қизлар учун сайёр қабули ташкил этилди. Унда 60 дан зиёд опа-сингилларимизнинг мурожаатлари эшитилиб, муаммо ва таклифлари ижобий ҳал этилишига эришилди.\nДанғаралик Дилором Назирова кўп йиллардан буён буйрак касаллигидан азият чекади. Унинг пойтахтда даволаниш учун имконият яратиш борасидаги илтимоси қаноатлантирилди. Қарамоғида уч нафар фарзанди бўлган, турмуш ўртоғи вафот этган ва бошпанасиз қолган қўқонлик Саодат Ҳамроқулованинг уй-жой масаласидаги сўрови ижрога қаратилди.\nМ.СУЛАЙМОНОВ, Муқимжон ҚОДИРОВ олган суратлар, ЎзА


ХАБАРНОМА: фуқаро Р.Каримов билан бўлиб ўтган жараён ҳақида\n2019 йил 8 апрель куни Каримов Рустамбек исмли фуқаро Ўзбекистон мусулмонлари идораси раҳбарияти қабулига кириш учун ҳамроҳи “Тўлқин” исмли шахс билан бирга Ўзбекистон мусулмонлари идорасига келди, деб хабар беради Диний идора Матбуот хизмати. Масъуллар Р.Каримовни “Фуқаролар қабулини қайд қилиш журнали”га ёзиб қўйишган ва бироз кутишини айтишган. Лекин у одобсиз хатти-ҳаракатлар қилиб, ходимларга ҳурматсизлик қилган. Шунингдек, ўзининг “Фейсбук” ижтимоий тармоғидаги (Rustam Karim) саҳифаси орқали Диний идора ва уламоларни обрўсизлантирадиган, ҳақоратомуз ва истеҳзоли сўзларга тўла онлайн (жонли) чиқишлар қилган.\nЖумладан, “Қўштирноқ ичидаги Шайх Аблулазиз Мансур билан учрашдик!...” ва “Диний идорага келдик, Инша Оллоҳ муфтий билан учрашиш ва ҳамма муаммолар ҳақида гаплашайликчи..., нима жавоб берар экан!..”, “Чойла билан кутиб олишаркан, чойини ичмайман, яна шерик бўлиб қолмай буларга (истеҳзомуз кулади)”, “... фалончи бобо” деган ибораларни ўзининг шахсий саҳифасида изоҳ қилиб қолдирган ва онлайн чиқишларида шундай гапларни айтган.\nР.Каримов Ўзбекистон мусулмонлари идораси раиси ўринбосари Шайх Абдулазиз Мансур қабулига кирган.\nМулоқот жараёнида Р.Каримов ўзининг турли масалалардаги саволларини берган. Ушбу масалаларга Шайх Абдулазиз Мансур томонидан батафсил жавоб берилган. Шундай бўлсада, суҳбат жараёнида Р.Каримов Шайхга нисбатан одобсиз хатти-ҳаракатлар қилган ва бир неча ўринда суҳбатни бўлган. Мулоқот якунлангандан сўнг, Р.Каримов ҳурмат билан кузатиб қўйилган. Диний идорадан чиққач, у одоб-ахлоқ мезонларини четлаб, яна ўзининг “Фейсбук” саҳифаси орқали онлайн чиқиш қилган.\nАслида, мусулмон кишининг одоби, жамиятда ўзини тутиши, бошқалар билан муносабати қандай бўлишини Пайғамбаримиз алайҳиссалом ўз амалларида ва ҳадиси шарифларида қатъий белгилаб берганлар. Юқоридаги шахснинг ҳаракатлари ва ўзини тутиши набавий ахлоқ тугул, оддий инсонийлик нуқтаи назаридан ҳам мутлақо ножоиздир. На одоб, на илм, на олимларга нисбатан муҳаббати бор. Аксинча, жамиятда фитна уруғини сочиб, одамларни тарафкашликка чақирадиган шундайларни кўриб, Мир Алишер Навоий ҳазратлари бежиз қуйидаги байтни битмаган эканлар, дейсан киши:\nАдаб ўргангилу илм ҳосил қил,\nАҳли маъноға ўзни восил қил.


Германия нима сабабдан Шенген ҳудудида чегара назоратини кучайтирмоқчи?\n21:30 / 10.12.2016\nГермания ўзининг ташқи чегараларида назорат қилиш муддатини узайтиришга эришмоқчи. Бунга, махсус хизматлар маълумотларига кўра, қочқин кўринишида террорчиларнинг кириб келиши эҳтимоли сабаб қилиб кўрсатилган. Германияда чоп этиладиган Der Spiegel ҳафталиги шу ҳақда сўз юритмоқда. Нашр Брюсселдаги Европа мулозимлари кенгашларининг протоколларини ўргангач, шундай хулосага келмоқда.\nГФР ички ишлар вазирлиги 2015 йил кузидан бери Австрия билан чегара назоратини ўрнатган эди. Бундан кўзланган мақсад, мамлакатга кириб келаётган муҳожирлар оқимини рўйхатга олиш ва уларнинг назоратсиз мамлакат бўйлаб ҳаракатланишига йўл қўймаслик эди. Кейинчалик, Шенген ҳудудига кирувчи бошқа мамлакатлар ҳам Германиядан ўрнак олишди.\nБерлин маъмурияти чегаралардаги бу каби назоратларни муваққат мазмунга эга деб баҳолаган эди. Бироқ, унинг амал қилиш муддати бир неча марта узайтирилди ва сўнгги бор 2017 йил феврали деб белгиланди. Эндиликда, федератив республика бу муддатни яна узайтириш бўйича ваколат тақдим этишни сўраб Еврокомиссияга мурожаат қилган.\nМюнхендаги Ifo иқтисодий тадқиқотлар ўтказиш институтининг маълум қилишича, Шенген ҳудудида чегара назорати Европа иқтисодиётига миллиардлаб зарар келтирмоқда. Шу сабабли, юк автомобиллар кўп вақтини чегараларда ўтказмоқда. Компанияларнинг логистика харажатлари ҳам ошмоқда. Бунинг натижасида маҳсулотлар таннархи кўтарилмоқда, ҳажми камаймоқда. Бундан ташқари, вужудга келган вазият сайёҳлик соҳасига ҳам салбий таъсир кўрсатмоқда, деб қайд этишган иқтисодчи-тадқиқотчилар.\nШенген ҳудуди Еврокомиссия террорчи ГФР муҳожирлик


Фаолиятимизга ҳақиқий баҳони халқ беради - Ўзбекистон овози газетаси\nЮртимизда демократик ислоҳотлар ҳам мазмуни, ҳам моҳиятан бутунлай янги босқичга кўтарилди. Ҳаракатлар стратегиясида белгиланган вазифалар асосида кўппартиявийлик, сиёсий плюрализм, фикрлар хилма-хиллиги тамойиллари амалда таъминланмоқда. Бу эса мамлакатимиз тараққиёти, халқимиз фаровонлигини таъминлашда муҳим аҳамият касб этмоқда.\nҲаётимизнинг демократик нуқтаи назардан янги даражага кўтарилиши кўп жиҳатдан сиёсий партияларнинг бугунги фаолияти, қатъияти ва ташаббускорлигига боғлиқ бўлиб қолмоқда. Аммо тан олишимиз керакки, партиямиз замоннинг юқори талабларига мос равишда иш юрита олмаяпти. 2014 йилдаги сайловдан кейинги фаолиятимиз таҳлилий-танқидий кўриб чиқилганда бунга яна бир бор амин бўлдик.\nМуҳтарам Президентимиз билан учрашувда парламент ва маҳаллий Кенгашларга ўтказиладиган сайловга пухта тайёргарлик кўриш, бу галги сайловнинг ўзига хос хусусиятлари ва аҳамияти билан боғлиқ долзарб масалаларга эътибор қаратилди. Демократик жараёнларни чуқурлаштириш бўйича сиёсий партиялар зиммасида улкан масъулиятли вазифалар турганини чуқур ҳис этдик.\nУчрашувда ҳар қандай сиёсий партия замон билан ҳамнафас бўлиб, унинг ўткир талабларига жавоб берган тақдирдагина сиёсий куч сифатида яшай олиши таъкидланди. Дарҳақиқат, ҳаёт олдимизга қўяётган вазифаларга муносиб бўлмасак, жамиятда ўз ўрнимизни тополмаймиз.\nАлбатта, кейинги йиллардаги изчил ислоҳотлар натижасида жамиятда ижтимоий-сиёсий фаоллик, айтиш мумкинки, сиёсий-ҳуқуқий маданият анча юксалди. Бугун сайловчилар қандай дастур, қайси номзодларга овоз беришни яхши билади.\nБундай тарихий шароитда сайловга кириб бораётган ҳар бир партия аввало пишиқ-пухта Сайловолди дастури тайёрлаши, уни ҳаётий ғоялар билан бойитиши, асосийси, аҳолини ўйлантириб келаётган муаммоларни бартараф этишга қодир бўлган таклифларни илгари суриши талаб этилади. Партиямиз сайловга тайёргарлик жараёнларида ана шу масалаларга катта эътибор қаратмоқда.\nСайловолди дастурини ишлаб чиқишда умумий учта ғоя асос сифатида олинмоқда: Ижтимоий тенглик ва адолат, Ижтимоий бирдамлик, Ижтимоий демократия.\nПартиямиз ушбу мақсадга эришиш йўлларини белгилашда, биринчи навбатда, давлат ва жамиятнинг манзилли ижтимоий ҳимоясига муҳтож аҳоли қатламининг манфаатларидан келиб чиқиш зарур, деб билади. Мамлакатнинг ўсиб бораётган иқтисодий салоҳиятидан самарали фойдаланиш ижтимоий барқарорлик ва фуқаролик жамиятини янада мустаҳкамлашнинг асосий омили, барқарор ижтимоий-иқтисодий ривожланишнинг муҳим шарти ҳисобланади.\nПартиямиз Сайловолди дастурини ишлаб чиқишда шу масалага алоҳида эътибор қаратиляпти. Дастур лойиҳаси партия Марказий Кенгашида эксперт ва мутахассислар иштирокида бир неча марта чуқур муҳокама этилди. Айни кунларда дастур лойиҳаси барча даражадаги ҳудудий партия ташкилотларида, халқ депутатлари маҳаллий кенгашларидаги гуруҳларимиз ҳамда қатор ҳамкор ташкилотлар билан биргаликда таҳлилий кўриб чиқиляпти. Шу асосда дастур учун жойлардан таклифлар шакллантириляпти.\nБарча партиявий тузилмаларнинг ҳаракатини Сайловолди дастури ижросига йўналтиришга эришишимиз керак. Бунинг учун Сайловолди дастурида аниқ ғоя ва вазифалар қўйилиши зарур бўлади. Шуни кўзлаб, Сайловолди дастуримизни янгича ёндашув асосида, «пирамида» шаклида тузишга қарор қилдик. Бунда дастурий ғоя ва вазифалар «округ-туман (шаҳар)-вилоят-республика» механизми бўйича шакллантирилади. Биз шу тарзда ҳар бир ҳудуд учун энг муҳим муаммо ва масалаларни белгилаб олишни режалаштирганмиз.\nАсосий мақсадимиз ўз ҳимоямизга олаётган, ижтимоий ҳимояга муҳтож қатламнинг муаммоларини имкон қадар тўлиқ қамраб олиш, энг муҳими, уларни режали ва тизимли равишда ечиб боришдан иборатдир.\nМамлакатимиздаги сиёсий партиялар ўта расмий кайфиятда, қуруқ тадбирлар ўтказиши кўп танқид қилинади. Биз йиллар давомида шаклланиб қолган кўникмаларни тез ва қисқа муддатда ўзгартирмасак, сайловчилар эътибори ва ишончини қозона олмаймиз.\nШунинг учун партиямиз кўпчиликни ўйлантириб келаётган, мамлакатимиздаги долзарб ижтимоий масалаларга эътиборни кучайтирди. Маълумки, охирги пайтларда тушунмовчиликларга сабаб бўлаётган масала «кам таъминланганлик» даражасини белгилаш бўйича аниқ мезонлар мавжуд эмаслиги билан боғлиқ. Бунинг оқибатида ижтимоий нафақаларни белгилаш, моддий ёрдам кўрсатиш жараёнларида қатор чалкашликлар кузатиляпти. Бу муаммо кеча ёки бугун пайдо бўлгани йўқ. Аммо партиямиз шу вақтга қадар ўзининг амалий таклифларини билдирган эмас. Бу борадаги халқаро амалиётни ўрганиш бўйича партиямиз ишчи гуруҳини тузиш режалаштирилган.\nШунингдек, яшаш минимуми ва истеъмол саватчаси каби тамойилларни мамлакатимиз қонунчилигида мустаҳкамлаш вазифаси Сайловолди дастурида назарда тутиляпти.\nЯна бир масала олис қишлоқ жойларида мактаб ўкитувчилари, шифокорлар ва бошқа ижтимоий соҳа мутахассисларига эҳтиёж жуда юқорилиги билан боғлиқ. Бу ҳолатда асосий камчилик яхши мутахассислар учун яхши шароит яратилмаганига бориб тақаляпти. Ана шу муаммолар йиғилиб, катталашиб, қишлоқ жойларининг ижтимоий ривожланишига салбий таъсир кўрсатяпти. Бу партиямиз дастурий мақсадларига узвий алоқадор масала. Гарчи турли йиғилиш ва тадбирларда муаммо бир неча бор айтилган бўлса-да, аниқ амалий таклиф берилмаган.\nМутахассислар олис қишлоқ жойларига бориб ишлашини рағбатлантириш, бу борада механизм яратиш ва уни қонун даражасида мустаҳкамлаш долзарб аҳамиятга эга. Шу масала юзасидан таклифлар тайёрлаш кўзда тутилмоқда.\nЖамиятимизда ногиронлиги бўлган шахсларнинг таълим олиши, бандлиги таъминланиши бўйича қатор муаммолар йиғилиб қолган. Шунингдек, бундай шахсларнинг ҳақ-ҳуқуқларини ҳимоя қиладиган ташкилотларнинг моддий ва молиявий таъминоти аянчли ҳолатда. Очиғи, ушбу масала партиямиз ўтказган турли тадбирларда кўп тилга олинган, лекин биз томондан қатъий ҳаракат сезилмаган. Эслатиб қўйиш, таъкидлаш билан чекланилган. Аммо бу билан муаммо ҳал бўлиб қолмайди. Шунинг учун мутасадди вазирлик ва идоралар билан бирга ногиронлиги бўлган шахсларнинг ҳақ-ҳуқуқлари ҳимоясига бел боғлаган нодавлат нотижорат ташкилотларга давлат субсидияларини ажратиш бўйича таклифлар шакллантириш устида иш олиб бориляпти.\nПарламентдаги фракциямиз БМТнинг Ногиронлар ҳуқуқлари бўйича конвенциясини ратификация қилиш ташаббусини илгари суришга тайёрланаяпти. Агар бу амалга ошса, ногиронлиги бўлган шахсларнинг ҳуқуқ ва манфаатлари таъминланиши бўйича кафолатлар мустаҳкамланади, халқаро майдонда мамлакатимизнинг обрў-эътибори янада ошади.\n«Мурувват», «Саховат» ва «Меҳрибонлик» уйларида истиқомат килувчилар учун қулай шароит яратиш бўйича давлат-хусусий шериклиги имкониятларидан фойдаланиш амалиёти жорий этилмаган. Холбуки, бугун кўплаб давлатларда мазкур йўналишда ижтимоий тадбиркорлик фаолияти жадал ривожланаётгани кузатилаяпти. Партиямиз бу йўналиш бўйича тарғибот ишларини кучайтиради.\nЮртимизда аҳолини энг кўп ўйлантирадиган масалалардан бири коммунал хизматлар ва уларнинг тарифлари билан боғлиқ экани сир эмас. Нарх-наво ва тарифларни, шунингдек, коммунал хизматлар кўрсатувчи ташкилотлар рентабеллигини белгилаш, бу борада ҳуқуқий асосларни қонун даражасида мустаҳкамлаш долзарб аҳамият касб этмоқда. Партиямиз Сайловолди дастурида шу масала бўйича таклифлар назарда тутиляпти.\nҲаммамизга маълумки, жамиятда ижтимоий тенгликни таъминлашда тиббий хизмат сифатини яхшилаш асосий омиллардан бири ҳисобланади. Бу партиямиз учун принципиал масаладир. Шунинг учун Сайловолди дастуримизга мулкчилик шакли ва молиялаштириш манбаларидан қатъи назар, барча тиббиёт муассасаларида бепул тақдим этиладиган мажбурий тиббий хизматлар ҳажмини қонуний жиҳатдан белгилаш ҳақида ҳам таклиф киритиляпти.\nХулоса ўрнида шуни айтиш керакки, давлат бошқарувини демократлаштириш, бу йилги сайловларда халқимиз манфаатларига мос ғоя ва таклифларни олиб чиқиш, айни пайтда улар амалга ошиши учун қатъият билан курашиш, одамларда фуқаролик позициясини кучайтириш масалаларида энг катта масъулият айнан сиёсий партиялар зиммасида турибди. Бу масъулиятга муносиб бўлиш ҳар бир партиядан талабчанликни оширишни, юқори фаолликни талаб этади.\nЎзбекистон ХДП Марказий Кенгаши раиси.


Штайнмайер иккинчи муддатга Германия президенти этиб сайланди\nГермания Федератив Республикаси (ГФР) президенти Франк-Вальтер Штайнмайер иккинчи муддатга президент этиб сайланди.\nТОШКЕНТ, 13 фев — Sputnik. Германия Федератив Республикаси (ГФР) президенти Франк-Вальтер Штайнмайер иккинчи муддатга бу лавозимга қайта сайланди. Бу ҳақда 13 февраль куни бўлиб ўтган Федерал йиғилишда раислик қилган бундестаг спикери Бербель Бас маълум қилди.ГФР Федерал йиғилиши мамлакат президентини сайлаш учун чақириладиган махсус конституциявий орган ҳисобланади. У бундестаг депутатлари ва Германия минтақа парламентлари тайинлайдиган вакиллардан иборат.Штайнмайер номзодини ёқлаб 1435 сайловчидан 1045 нафари овоз берган. Йиғилишнинг 86 аъзоси бетараф қолган. Яна 294 киши бошқа номзодларга овоз берган. Штайнмайеран ташқари яна уч киши ўз номзодини кўрсатганди.66 ёшли Франк-Вальтер Штайнмайер 2017 йил 19 мартидан буён Германия президенти лавозимни эгаллаб келмоқда. Ўшанда сиёсатчи Йоахим Гаукнинг ўрнини эгаллаганди.Германиянинг 40 ёшга етган ва сайланиш ҳуқуқига эга ҳар бир фуқароси мамлакат президенти бўлиши мумкин. Президент 5 йилга сайланади, бу лавозимга фақат бир марта қайта сайланиш мумкин.\n19:11 13.02.2022 (янгиланди: 11:15 15.02.2022)\n© AFP 2022 / Odd ANDERSENПрезидент Германии Франк-Вальтер Штайнмайер\nФранк-Вальтер Штайнмайер 2017 йил 19 мартидан буён Германия президенти лавозимни эгаллаб келмоқда.\nТОШКЕНТ, 13 фев — Sputnik. Германия Федератив Республикаси (ГФР) президенти Франк-Вальтер Штайнмайер иккинчи муддатга бу лавозимга қайта сайланди. Бу ҳақда 13 февраль куни бўлиб ўтган Федерал йиғилишда раислик қилган бундестаг спикери Бербель Бас маълум қилди.\nГФР Федерал йиғилиши мамлакат президентини сайлаш учун чақириладиган махсус конституциявий орган ҳисобланади. У бундестаг депутатлари ва Германия минтақа парламентлари тайинлайдиган вакиллардан иборат.\nШтайнмайер номзодини ёқлаб 1435 сайловчидан 1045 нафари овоз берган. Йиғилишнинг 86 аъзоси бетараф қолган. Яна 294 киши бошқа номзодларга овоз берган. Штайнмайеран ташқари яна уч киши ўз номзодини кўрсатганди.\n66 ёшли Франк-Вальтер Штайнмайер 2017 йил 19 мартидан буён Германия президенти лавозимни эгаллаб келмоқда. Ўшанда сиёсатчи Йоахим Гаукнинг ўрнини эгаллаганди.\nГерманиянинг 40 ёшга етган ва сайланиш ҳуқуқига эга ҳар бир фуқароси мамлакат президенти бўлиши мумкин. Президент 5 йилга сайланади, бу лавозимга фақат бир марта қайта сайланиш мумкин.


Жануб гавхарида янгилик. Ноёб ҳайвонлар сони кўпаймокда.\n06\tИюль 2020\nБугунги кунда Термиз ҳайвонот боғи аҳолининг севимли масканига айланган. Ҳайвонот боғида 130 турдаги 800га яқин, дунёнинг турли мамлакатларига оид ноёб ва қизил китобга киритилган ҳайвонлар, қушлар ва балиқлар сақланади.\nҲайвонот боғида жониворларни тутқунликда кўпайиши учун табиий мухитга яқинлаштирилган шароитлар яратилган.\nҲайвонот боғида турли экзотик ва қизил китобга киритилган ҳайвонлардан насл олишга эришилмоқда. Жумладан Амур йулбарси, Осиё шерлари, Бухоро буғуси, Макака маймкамерун эчкилари, эублефар (геккон), бўғма илон шунингдек, йиртқчич қушлардан насл олинган.\nҲайвонот боғида жониворларни соғлом ривожланишлари учун яқин қон чатишувларини олдини олиш ва уларнинг қонини янгилаш тадбирлари доирасида кўпайган ва ортиқча жониворларни республикамиздаги ҳайвонот боғлари билан айирбошлаш чоралари кўриб келинмоқда.\nҚизил китобга киритилган ҳайвонларимиздан бир неча тури 2020 йилнинг ўтган олти ойида тутқун шароитда кўпайиши ҳайвонот боғи жамоасининг самарали мехнати натижасидир.\nШунингдек Термиз ҳайвонот боғида ноёб ҳайвонлар сони ва турини кўпайтириш, уларни асраб авайлаш юзасидан Сурхондарё вилояти Экология ва атроф мухитни муҳофаза қилиш бошқармаси ва ҳомийлар ёрдамида бир бош узун думли қирғий бургут, уч бош бурама шохли эчки, бир бош Бухоро буғуси, тўрт бош Бухоро тоғ қўйи, бир бош чия бўри, бир бош қўнғир айиқ каби ҳайвонлар олиб келинди.\nАлбатта бу ютуқларга эришишда ҳайвонот боғи жамоасининг тинимсиз меҳнати, ҳайвонларни кунлик ратцион асосида озиқлантириш, ветеринария хизматлари ўз вақтида кўрсатилишида деб биламан дейди – Термиз ҳайвонот боғи директори Шухрат Улашев.\nБугунги хостлар .... 192\nБарча хостлар ..... 1648968


Хитой Лена дарёси устидан ўтказиладиган кўприк қурилишида иштирок этиши мумкин\n11:21 / 03.09.2015\nРоссиянинг Ёқутистон республикасида Лена дарёси устидан кўприк ўтказилиши бўйича қурилиш лойиҳасида Хитой компаниялари ҳам иштирок этиши мумкин. Бу ҳақда Шарқий иқтисодий форум чоғида Ёқутистон раҳбари Егор Борисов маълумот берди.\n“Биз бу лойиҳа устида кўпдан буён ишламоқдамиз. Ҳозир уни Хитой билан муҳокама қилмоқдамиз. Хитой қизиқиш билдирди, ушбу лойиҳа реализациясида концессия ҳуқуқида иштирок этиш ниятини билдирган бир қанча компаниялар ҳам бор. Ҳозир тайёргарлик ишлари олиб борилмоқда”, - деди Борисов.\nЛойиҳа қиймати 48 млрд рублга баҳоланмоқда.


"Манчестер Юнайтед" Почеттино билан келишувга эришдими? - Darakchi\n"Манчестер Юнайтед" Почеттино билан келишувга эришдими?\nСПОРТ 23.11.2021, 22:52\nТеглар: Манчестер Юнайтед, Маурисио Почеттино\n"Манчестер Юнайтед" рахбарияти тез орада янги бош мураббий номини эълон қилади. Бу ҳақда Manchester Evening News хабар берди.\nҚайд этилишича, "ПСЖ" бош мураббийи Маурисио Почеттинони "қизил иблислар"ни қабул қилиб олиши мумкин. "Манчестер Юнайтед" аргентиналик мутахассис бўйича бир қарорга келган.\nЎз навбатида "ПСЖ" Почеттино учун товон пули тариқасида 10 млн евро талаб қилмоқда.\n“Манчестер Юнайтед” – “Янг Бойз” учрашуви нейтарль майдонда ўтказилиши мумкин\nЧемпионлар лигасининг 6-туридан ўрин олган “Манчестер Юнайтед” – “Янг Бойз” ўртасидаги баҳс нейтраль майдонда ўтказилиши мумкин. Бу ҳақда Sky Sports хабар берди.Қайд этилишича, коронавируснинг янги...\nГерманиялик мутахассиси Ральф Рангник “Манчестер Юнайтед”нинг вақтинчалик бош мураббийига айланди. Бу ҳақда клуб расмий сайти хабар берди.Маълум бўлишича, Рангник 2022 йилнинг ёзига қадар “қизил иблислар”да...\n“Манчестер Юнайтед” Сульшерни истеъфога чиқарди\n“Манчестер Юнайтед” раҳбарияти бош мураббий Оле-Гуннар Сульшерни истеъфога чиқарди. Бу ҳақда клуб расмий манбаси хабар берди. “Манчестер Юнайтед” Англия Премьер-лигасининг 12-турида сафарда “Уотфорд”га қарши баҳс юритди...\nАПЛ. “Манчестер Юнайтед” сафарда аутсайдерга йирик ҳисобда ютқазди\nАнглия Премьер-Лигасининг 12-тури доирасидаги бир қатор учрашувлар бўлиб ўтди. Турнинг кутилмаган натижаси “Манчестер Юнайтед” иштирокида юз берди. Оле-Гуннар Сульшер шогирдлари сафарда “Уотфорд”га қарши майдонга тушди. Кутилмаганда манчестерликлар...